
Kaugnay nito, inihahanda na ang pagsasabatas ng sistemang 
National ID. Mas masahol kaysa mga nagdaang rehimen, balak 
ng rehimeng Macapagal-Arroyo na ibukas sa US ang anumang 
impormasyong matitipon sa pamamagitan ng sistemang ito. 

Malayong higit na pinalaki na ang bahagi ng AFP at PNP sa 
panukalang badyet ng gubyerno para sa 2002. Ang 25% o P19.8 
bilyong inilaki ng badyet para sa AFP at PNP ay pumapangalawa 
sa 40.1% o P44.3 bilyong inilaki ng badyet para sa bayad sa utang 
panlabas. 

Samantala, sa udyok ng mga militarista at pasistang nasa likod 
ng rehimen, arbitraryong pinatigil ng rehimen ang pagpapatuloy 
ng usapang pangkapayapaan sa pagitan ng NDFP at GRP. 
Tusong layunin nitong mailarga ang ibayong pagpapatindi ng 
pananalakay sa rebolusyonaryong kilusan at militarisasyon sa 
mga baseng erya ng hukbong bayan, tulad ng ginagawa nito 
ngayon sa hangganan ng Aurora at Nueva Ecija, sa Mindoro, 
Bohol at Hilaga-Silangang Mindanao, bago pa man ipagpatuloy 
ang usapan. 

Walang kahihiyan ang pagpapakita ni Macapagal-Arroyo 
ng pagkatuta sa imperyalismong US at paglapastangan sa 
pambansang kasarinlan. Pagputok pa lamang ng digmaan, 
ibinukas na ng papet na rehimen ang walang limitasyong 
pagpapagamit sa tropang US ng mga pangunahing paliparan at 
daungan at sa buong himpapawid ng bansa. Nag-alok din ang 
rehimen ng tulong sa anyo ng pagpapadala ng mga tropang 
Pilipino, mga doktor, gamot, pagkain at iba pa. 

Pinayagan ni Macapagal-Arroyo ang direktang panghihimasok 
ng US sa gera laban sa mga “lokal na terorista” sa pagpapapasok ng 
“4spesyalista sa kontra-terorismo” mula sa US upang magsilbing 
“tagapayo” ng mga sundalong Pilipino. Bukod sa gera laban sa Abu 
Sayyaf, sasaklawin ng mga ito ang gera laban sa rebolusyonaryong 
kilusan at ang armadong pakikibaka ng Moro Islamic Liberation 
Front. Nauna nang pinuntahan nitong 26-kataong “tagapayo” 
ang Basilan at isusunod nila ang pag-ikot sa lahat ng iba pang 
mayor na himpilan ng AFP sa bansa. Sa layuning sugpuin ang 
rebolusyonaryong armadong paglaban, nagpasok na rin sa bansa 
ng mga kagamitang pandigma galing sa US. 

Walang kahihiyan ding ipinagmamalaki ni Macapagal-Arroyo 
ang pagiging pinakamasugid na tuta ng imperyalismong US sa 
buong Asia-Pacific. Ipinarada niya ang kanyang sarili bilang 
“numero unong” tagasuporta sa Asia ng digmang agresyon ng 
US sa harap ng pagtanggi ng mga lider sa Asia Pacific Economic 
Cooperation na endorsohin ang pag-atake ng US sa Afghanistan. 

Ang lahat ng ito'y nagreresulta sa ibayong pagyurak sa 
karapatang-tao ng mamamayan. Ngayon pa lamang, higit 
nang tumindi ang mga paglabag ng AFP, PNP at mga 

pwersang paramilitar ng rehimen 
sa karapatang-tao. Sa napakaigsi 
pa lamang na panunungkulan ng 
rehimen, mas masahol na ang mga 
paglabag na ito kaysa sa dalawang 
taon ng napatalsik na rehimeng 
Estrada. 

Kasabay ng todong pagsuko sa 
pambansang kasarinlan ang suk- 
dulang pagsasakripisyo, ng rehi- 
meng Macapagal-Arroyo sa kapa- 
kanan ng mamamayan upang higit 
na pagsilbihan ang interes ng imper- 
yalismo at kasapakat nitong lokal na 
mga naghaharing uri. Kamakailan 
ay nagbigay ng hulugang P30 ala- 
wans para sa mga manggagawa. 
Isa itong napakalaking insulto sa 
harap ng mabilis na pagdausdos 
ng kabuhayan ng mga manggagawa 
at panawagan nila para sa P125 
solidong karagdagan sa arawang 
sahod. 

Hindi rin pinakikinggan ng 
rehimen ang kahilingan ng mga 
magsasaka na bitiwan na ang mga 
komitment nito sa imperyalistang 
patakarang “globalisasyon” at sa 
World Trade Organization, pigilan 
ang pagpapalit-gamit sa mga 
lupang agrikultural at ipatupad ang 
tunay na reporma sa lupa. Bingi rin 
ang rehimen sa protesta ng maliliit 
na kawani ng gubyerno laban sa 
dikta ng International Monetary 
Fund at World Bank na isapribado 
ang mas marami pang korporasyon 
at ahensya ng gubyerno at tang- 
galin ang 100,000 kawani ng gub- 
yerno. 


TUNGKULIN NG PARTIDO AT NG BUONG 
rebolusyonaryong kilusan, sa harap 
ng mga ito, na pag-ibayuhin ang 
pagmumulat at pag-oorganisa sa 
mamamayan, pagsusulong ng mga 

kilusang masa at armadong paki- 
kibaka laban sa imperyalismong US 
at lokal na reaksyon, pagpapalawak 
ng pambansang nagkakaisang 
prente, lalong pagpapahina sa reak- 
syon at pagkakamit ng ibayong mga 
rebolusyonaryong tagumpay. 

Ibayong isulong ang mga paki- 
kibaka ng mamamayan, laluna ng 
masang anakpawis. Ipagpatuloy at 
igiit ang pakikibaka para sa maka- 
tarungang P125 karagdagan sa ara- 
wang sahod ng mga manggagawa, 
mga pakikibakang antipyudal at 
protesta laban sa “globalisasyon”, 
sa pribatisasyon at iba pang 
anti-mamamayang patakaran ng 
imperyalismong US at ng gub- 
yerno. 

Bigyan ng partikular na diin 
ang tungkulin nating direktang 
mulatin, organisahin at pakilusin 
ang mamamayang Moro kapwa 
sa kanayunan at kalunsuran para 
sa pambansa-demokratikong rebo- 
lusyon at sa pagsasakatuparan ng 
kanilang karapatan sa pagpapasya- 
sa-sarili. Pag-ibayuhin natin ang 
gawaing pampulitika sa hanay nila 
upang ang kanilang lumalakas na 
damdaming anti-US ay mapatalas at 
mahimok sa wastong rebolusyonar- 
yong landas. Kaalinsabay, patuloy 
nating paunlarin at patibayin ang 
kasalukuyang rebolusyonaryong 
pakikipag-alyansa ng National 
Democratic Front sa Moro Islamic 
Liberation Front. 

Isulong ang malawakang kilu- 
san laban sa ibayong pagyurak sa 
mga demokratikong karapatan ng 
mamamayan sa ngalan ng “kam- 
panyang anti-terorismo”. Isulong 
ang mga protesta sa tumitinding 
mga paglabag sa karapatang-tao at 
di pagpapatupad ng Comprehen- 


sive Agreement on Respect for 
Human Rights and International 
Humanitarian Law (CARHRIHL) 
at sa mga isinasagawa ng rehimen 
na mga panukala at plano para 
sa higit na pagsikil sa mga 
demokratikong BB karapatan ng 
mamamayan. Ilantad, batikusin at 
labanan ang malinaw nang 
nangingibabaw na militaristang 
adyenda at patakaran ng rehimeng 
US-Macapagal-Arroyo. 

Higit na pasiglahin ang mga 
taktikal na opensiba ng hukbong 
bayan. Palakasin natin ang mga 
ito laluna sa mga lugar na kasa- 
lukuyang maluwag dahil sa pagkon- 
sentra ng kaaway sa kanilang mga 
pangunahing target ng pag-atake. 

Palawakin at gawing maka- 
pangyarihan ang kilusan laban sa 
imperyalistang digma. Ilantad at 
labanan ang imperyalistang pagsa- 
samantala at panunupil bilang 
pinakamalaking salot na lumilikha 
ng pinakamalaking ligalig at pinsala 
sa mga bansa at sambayanan ng 
daigdig. Matatag na tutulan at 
labanan ang pananalakay ng US sa 
Afghanistan at ilantad ang walang 
habas na pamiminsala ng US sa 
mamamayang Afghani. 

Isulong ang pakikibaka para 
pawalambisa ang Mutual Defense 
Pact at iba pang kasunduan at pata- 
karang may layuning gawing buntot 
ng mga patakaran ng imperya- 
lismong US ang Pilipinas. Itaguyod 
ang tunay na nagsasarili at 
mapayapang patakarang panlabas. 
Isulong ang lahatang-panig na 
anti-imperyalistang pakikibaka ng 
mamamayang Pilipino at mahigpit 
itong iugnay sa namumuong pan- 
daigdigang kilusan laban sa imperya- 
listang agresyon at reaksyon. 


Ang digmang agresyon ng US 


sa Afghanistan 


aklot ng kadiliman, sini- 

mulang bombahin ng mga 

eroplanong pandigma ng 
US at United Kingdom (UK) 
ang mga pangunahing syudad 
ng Afghanistan nitong Oktubre 
7. Sinundan ito ng ibayo pang 
pambobomba sa sumunod na 
mga araw. 

Ayon sa propaganda ng US, 
layunin nitong “durugin ang depen- 
sang panghimpapawid at mga sentro 
ng kumand ng Taliban”. Alinsunod 
rito, walang patumanggang binomba 
ang mga “target-militar” na sa 
katunaya'y mga sibilyang paliparan 
at mga daanan at iba pang 
imprastruktura. 

Binomba ng US ang village o 
baryo ng Karam, dahil imbakan 
umano ito ng mga baril at bala 
ng Taliban. Nitong Oktubre 16, 
tinamaan ng bombang US ang 
mga gusaling imbakan ng Red 
Cross. Dalawang bodegang puno ng 
kailangang-kailangang suplay ng 
mamamayang Afghani ang natupok 
at isang gwardya ang nasugatan. 
Isa pa uling imbakan ng Red Cross 
ang nabomba ng US sa ikaapat na 
linggo ng Oktubre. 

Sa paglulunsad ng digmaang ito, 
ipinakikita ng US ang kawalang 
pagkilala nito sa mga batayang 
karapatan sa soberanya at pagsasarili 
ng isang mamamayan laban sa 
dayuhang pakikialam at pananalakay. 
Kasuklam-suklam na ginagamit nito 
ang islogang “Enduring Freedom” 

Mazar-e Sharif e 


Kandahar 
e 


o “matagalang kalayaan” gayong 
nilalapastangan nito ang kabuhayan 
at mga karapatan ng mamamayang 
Afghani, kabilang sa pinakamahirap 
at pinakadusta sa daigdig. Bago nito, 
buong kahambugang ginamit ang 
islogang “Infinite Justice” o “walang 
hanggang katarungan” subalit iniatras 
ito pagkatapos umani ng negatibong 
reaksyon. 

Aroganteng layunin ng US na 
pangibabawin ang imperyalistang 
kapangyarihan nito sa Afghanistan 
at sa rehiyon ng Central Asia. 

Malawakan at lahatang-panig na 
pinsala ang idinulot ng kampan- 
yang pambobomba sa natitirang 
imprastruktura sa Afghanistan. Iba- 
yong dumapa ang dati nang atra- 
sadong kalagayan ng mga syudad 
nito. Pangalawang araw pa lamang 
ng pambobomba ay nagsimula nang 
maubusan ng target ang mga erop- 
lanong pandigma ng US at UK. 


Kabul 


AFGHANISTAN 


Sibilyang target. 
Taliwas sa pina- 
lalabas ng US 
na presiso ang tar- 
get ng kanilang mga 
bomba, sa aktwal ay 
marami rito ang hindi 
tumatama sa mga target. Sa 
ikalawang linggo pa lamang, 
400 sibilyan na ang kumpirmadong 
napatay, kabilang ang mga bata at 
kababaihan at apat na manggagawa 
ng United Nations. Ngunit ayon sa 
mga nakasaksi, aabot na sa 800 o 
mas malaki pa ang bilang ng mga 
nasawi. 
Pagpasok ng ikalawang linggo 
ng kampanyang pambobomba, idi- 
neploy ng US ang mga B-52 bomber 
upang maghanap ng mga makilos 
na target (katulad ng mga “tropa” 
ng Taliban at al Qaeda) at maghulog 
ng mga cluster bomb, o bombang 
nagsasaboy ng 150 maliliit na 
bomba sa pagputok nito. Kinukun- 
dena at ipinagbabawal ng Red Cross 
at iba pang makataong organisas- 
yon ang paggamit ng mga cluster 
bomb dahil sa lawak ng erya na 
sinasaklaw nito at dahil marami sa 
maliliit na bomba ay hindi agad na 
sumasabog. Sumasabog na lamang 
ang mga ito kapag natitisod ng tao o 
hayop. Kumpara sa mga landmine, 
mas marami ang napapatay ng mga 
ito dahil mas malawak ang naaabot 
ng pagsabog nito. 

Dahil sa kabiguan ng US na 
patayin si bin Laden sa kabila 
ng isinagawa nang todo-todong 
kampanyang militar, inirekomenda 
na ng Pentagon ang paggamit ng 
armas nukleyar upang bombahin 
ang mga lungga ng al Qaeda. 
Iginigiit ng US na magiging 
“taktikal” lamang ang paggamit 
nito laban sa mga “ispesipikong” 
target. Pinakahuling gumamit ang 
US ng armas nukleyar nang 
bombahin nito ang Hiroshima at 
Nagasaki sa Japan noong 1945 
na nagresulta sa pagkamatay ng 
mahigit 100,000 mamamayan. 


Panggugutom at “pagpapakain”. Ipinag- 
mamayabang ng US na ang kani- 
lang paghuhulog ng mga nirasyong 
pagkain (food drops) at gamot ay 
“tulong” sa mga sibilyang sinasa- 
lanta ng kanilang gera. Sa loob ng 
isang linggo, naghulog ng 110,000 
pakete ng nirasyong pagkain ang 
mga eroplanong militar (abereyds ng 
16,000 kada araw). Kung tutuusin, 
isa itong walang katuturang hakbang 
na malayong makatutugon sa ara- 
wang pangangailangan ng walong 
milyong Afghani na magugutom 
dahil sa digmang agresyon. May 
peligro pa dahil maraming pakete 
ang babagsak sa mga eryang tadtad 
ng landmines. Nakakalat ang aabot 
sa 10 milyong landmines sa kalupaan 
ng Afghanistan. 

Upang mapwersa ang mamama- 
yang Afghani na umasa sa ayudang 
militar ng US, kriminal na ipinatigil 
ng huli ang pamamahagi ng pagkain 
at iba pang ayuda ng mga internas- 
yunal na makataong organisasyon at 
mga karatig bansa sa Afghanistan. 
Dulot nito, tinatayang isang mil- 
yong Afghani ang mamamatay sa 

kagutuman at kahirapan sa darating 
na taglamig. Bago pa man ang 
digmang agresyon, mayroon nang 
3.8 milyong Afghani na nakaasa 
sa ayudang pagkain. Sa pagpigil 
ng mga bagong suplay, 320,000 
Afghani ang mawawalan ng pag- 
kain sa loob ng isang linggo. 
Pagdating ng Disyembre, mauubu- 
san ng pagkain ang 1.6 milyong 
mamamayan. Itinaas na ng United 
Nations ang taya nitong 7.5 milyong 
mamamayan (mula sa 5.5 milyon) o 
sangkatlo sa populasyon ng Afgha- 
nistan ang mangangailangan ng 
ayuda sa loob ng taong ito. Ang 
“unang gera” ng milenyo laban 
sa “terorismo” ay mabilis na nag- 
huhugis pambansang henosidyo. 

Malinaw na propaganda- militar 
lamang ang limitadong food drops. 
Isinasagawa lamang ito ng US 
upang bigyan-matwid ang pambo- 
bomba (“kailangang durugin muna 
ang depensang panghimpapawid 
ng Taliban upang maaliwalas na 
maisasagawa ang food drops”) at 
pagtakpan ang karahasan ng dig- 
mang agresyon laban sa mga sibil- 
yan. Ginagamit din ito bilang panu- 
nuyo sa mamamayang Afghani. 
Sa mga nakapaketeng pagkain ay 
nakatatak ang mga salitang “regalo 
ng mamamayang Amerikano sa 
mamamayang Afghani”. Kasabay 
ng mga pagkain, naghuhulog ang 
US ng mga polyeto at radyong 
de-susi. 

Nakalarawan sa mga polyeto 
ang isang Afghani na kinakamayan 
ang isang sundalong Amerikano. 
Ang mga radyo naman ay nakapirmi 
sa isang istasyon lamang (na 
pinatatakbo ng militar ng US) para 
hindi magamit sa mga brodkas ng 
Taliban. 


Aroganteng layunin ng US 
na pangibabawin ang 
imperyalistang 
kapangyarihan nito sa 
Afghanistan at sa rehiyon 
ng Central Asia. 
Malawakan at lahatang- 
panig na pinsala ang 
idinulot ng kampanyang 
pambobomba sa natitirang 
imprastruktura sa 
Afghanistan. Ibayong 
dumapa ang dati nang 
atrasadong kalagayan ng 
mga syudad nito. 


Pwersahang pagpapalikas. Tinatayang 
aabot sa 1.1 milyong Afghani ang 
agad na nagsilikas sa kanilang 
mga tahanan matapos magdeklara 
ng gera ang US sa Afghanistan. 
Karamihan dito ay tumulak papunta 
sa mga hangganan ng mga karatig 
bansa upang takasan ang atake ng 
US at UK. Pero karamihan sa kanila 
ay tinatanggihang makapasok at 
napipilitang bumalik na lamang 
sa masisikip na refugee camps 
sa loob ng Afghanistan. Bago pa 
man masimulan ang pambobomba, 
nakapwesto na ang mga armadong 
pwersa ng Uzbekistan, Tajikistan 
at Turkmenistan sa mga hangganan 
nito upang pigilin ang pagpasok 
ng mga refugee. Iniutos ng US sa 
gubyernong Pakistan na isara ang 
mga hangganan nito sa katwirang 
maaaring sumama sa daloy ang 
mga tauhan ni bin Laden. Dagdag 
dito, pinresyur ng US ang Iran 
upang isara rin ang sarili nitong 
hangganan sa Afghanistan. 


Ano ang Northern Alliance? 


Ko sinusuportahan ng US ang 
orthern Alliance, isang kumpol ng mga 
warlord at panatiko na nakabase sa makitid na 
erya sa hilagang Afghanistan. Inaamin ng US 
at UK na magiging mahirap at madugo ang 
gera para sa kanilang panig kung ilulunsad ito 
sa kalupaan ng Afghanistan. Kaya sa halip na 
magpadala ng libu-libong Amerikanong sundalo 
(na bukod sa magastos ay tiyak na hindi uubra), 
aarmasan na lamang ng mga ito ang Northern 
Alliance at ikukumpas ang gera mula sa Pentagon 
at MI-6, ang ahensyang paniktik ng UK. 

Ang Northern Alliance, na sinusuportahan ng 
US bilang panghalili sa Taliban, ay binubuo ng 
maliliit na grupong sinipa ng Taliban nang maagaw 
nito ang pampulitikang kapangyarihan sa kalakhan 
ng Afghanistan noong 1996. Dati 
nang suportado at inaarmasan ng mga 
gubyernong Russia, Iran at Saudi 
Arabia ang Northern Alliance. 

Ang pwersang sinusuportahan at 
nais iupo ng US sa kapangyarihan ay 
walang saligang pagkakaiba sa Tali- 


Katulad ng Taliban, 
mahaba at karumal- 
dumal ang rekord 
ng mga kriminal na 
gawi ng Northern 


grupong pinagmulan ng mga bumubuo sa Taliban: 


Huling bahagi ng 1999 hanggang maagang 
bahagi ng 2000. Nangmasaker, nanunog ng 
kabahayan at dinambong ang mga village sa loob at 
paligid ng distrito ng Sangcharak sa loob ng apat na 
buwan. Karamihan sa mga target ay mula sa mga 
Pashtun at mga Tajik. 

Setyembre 20-21, 1998. Binomba ang isang 
palengke sa hilagang bahagi ng Kabul kung saan 76 
hanggang 180 mamamayan ang namatay. 

Huling bahagi ng Mayo 1997. Dinakip at pinatay 
ang 3,000 sundalong Taliban sa loob at sa paligid ng 
Mazar-e Sharif. Ilan sa mga sundalong ito ay dinala 
sa disyerto at doon pinagbabaril habang ang iba ay 
itinapon sa mga balon at hinagisan ng granada. 

Enero 5, 1997. Binomba ng mga eroplanong 
Junbish, isang grupong bahagi ng North- 
ern Alliance, ang mga mataong lugar 
sa Kabul. Ilang sibilyan ang namatay at 
marami pa ang nasugatan. 

Marso 1995. Nandambong at 
nanggahasa ang mga tropa ng Northern 
Alliance sa Karte Seh, Kabul. Ayon 


ban. Katulad ng Taliban, mahaba at Alliance sa mismo sa mga ulat ng State 
karumal-dumal ang rekord ng mga Afghanistan.Walang Department ng US, sistematikong 
kriminal na gawi ng Northern Alliance kinikilalang nagnakaw ang mga tropang ito sa 


sa Afghanistan. Walang kinikilalang 
karapatang-tao at mga alituntunin 
sa digma ang dalawang panig. Sa 
mahigit 10 taon ng gera sibil na 
pinangunahan ng dalawang kampo, 
tampok ang pananalbeyds, panunu- 
nog, pagnanakaw ng mga ari-arian, panggagahasa at 
iba pang krimen laban sa sangkatauhan. 

Karamihan sa mga krimen ng Northern Alliance 
ay isinagawa bago ang 1996, sa panahong nasa ilalim 
pa ng kanilang kontrol ang Kabul, sentrong lunsod 
at pulitikal ng Afghanistan at kalakhan ng hilagang 
bahagi nito. Walang patid ang paglabag ng Northern 
Alliance sa karapatang-tao ng mamamayang Afghani, 
laluna ng mga Pashtun, ang etno-linggwistikong 


karapatang-tao at 
mga alituntunin sa 
digma ang 
dalawang panig. 


kabahayan at naghanap ng kababa- 
ihang gagahasain. 

Pebrero 11, 1993. Binomba ng 
Jamiat-i Islami at Ittihad-i Islami, 
mga grupong kabilang sa Northern 
Alliance, ang kanlurang bahagi ng 
Kabul. Maraming etnikong sibilyang Haraza ang 
namatay at naglaho. Nanggahasa rin ang mga 
tropang ito ng maraming kababaihan. 

1994. Umabot sa 25,000 ang pinatay ng 
Northern Alliance sa Kabul. Nagsagawa rin ng 
panggagahasa, pananalbeyds at iligal na pag-aresto 
ang mga grupong nasa ilalim nito. Malawakan ang 
paggamit ng Northern Alliance ng tortyur sa mga 
nadakip na sundalong Taliban. 

Tuluy-tuloy ang protesta sa Pilipinas 
laban sa digmang agresyon at reaksyon 


itong Oktubre 10, muling 
N nagrali sa tapat ng emba- 

hada ng US sa Maynila 
ang may 1,000 manggagawa, 
magsasaka, maralitang-lunsod, 
kababaihan, kabataan at mga 
grupong Muslim na kabilang 
sa Justice not War Coalition 
(JWC) laban sa mga pag-atakeng 
militar ng US sa Afghanistan 
at pagsuporta rito ng rehimeng 
Macapagal-Arroyo. 


“Sa paraang ipinagtatanggol 
ng rehimeng Gloria Macapagal- 
Arroyo nang walang kakurap- 
kurap...ang gerang pag-atake ng 
US at Britain sa Afghanistan, 
malinaw na ipinakikilala ni Arroyo 
ang kanyang sarili bilang punong 
papet ng imperyalismong US sa 
Southeast Asia,” paliwanag ni Ka 
Mameng Deunida, lider ng Kalipu- 
nan ng Damayang Mahihirap 
(Kadamay). 


Nito namang Oktubre 3, kasa- 
bay ng pagtambol ng panawagan 
para sa P125 umento sa sahod ng 
mga manggagawa, inisponsor ng 
ilang myembrong organisasyon 
ng JWC ang Oplan Tanghalian 
para sa ilang pulitiko, mga lider- 
komunidad ng mga Moro, taong 
simbahan, artista at mga propesor 
tangan ang islogang “dagdag na 
sahod at pagkain sa mesa, hindi 
imperyalistang gera”. 


Kasabay ng kilos-protestang 
ito, inilunsad rin ang mga rali, noise 

barrage at mga pagtitipon sa mga 
lunsod ng Baguio, Naga, Cebu, 
Iloilo, Dumaguete, Cagayan de 
Oro, Butuan, General Santos at 
Davao. 


Sa Bacolod, kinundena ng 
komunidad ng mga Moro ang 
digmang inilunsad ng US dahil 
wala naman umanong matibay 
na ebidensya na si Osama 
bin Laden ang nasa likod ng 
kriminal na pag-atake sa World 
Trade Center at Pentagon noong 
Setyembre 11. Anang kinatawan 
ng Muslim Brotherhood, Inc., 
tinutuligsa ng lahat ng Muslim sa 
buong mundo ang pambobomba ng 
US sa mga mayor na balwarte ng 
Taliban. Sinabi rin ng ilang Moro 
na sinusuportahan nila ang jihad na 
idineklara ng Taliban sapul nang 
mabalitaang naapektuhan na ng 
mga pambobomba ang mga kapatid 
nilang Muslim. 


Sa Iligan, naglunsad ng raling 
pangkapayapaan ang kababaihang 
Kristyano at Muslim noong Oktubre 
10 bilang protesta sa lahat ng 
anyo ng terorismo laban sa mga 
inosente. 


Sa Lanao, may 10,000 Maranao 
ang nagpahayag na lalahok sa 
Jihad na ipinananawagan ng Taliban 
upang tumulong sa pagtatanggol 
sa mga sibilyang kapatid nilang 
Muslim na iniipit ng digma ng US. 

Sa magkakahiwalay na pagti- 


tipon sa Mindanao, di sinang- 
ayunan ng simbahang Katoliko 


ang pagtarget ng US sa mga 
sibilyan, at nagpahayag na “dapat 
tukuyin ang ugat ng mga teroristang 
aksyon upang makatagpo ng pang- 
matagalang solusyon sa problema”. 
Sinabi rin ng simbahan na “kung 
hanap nati'y katarungan, tayo mis- 
mo'y hindi dapat maging mga 
terorista.” 


Bago nito, naglunsad ng isang 
linggong protesta ang Justice not 
War Coalition mula Setyembre 
25-30. Sinimulan ito ng martsa 
ng kababaihan noong Setyembre 
25 sa Mendiola sa pamumuno ng 
Gabriela. Itinuring itong pagha- 
handa para sa International Day of 
Action laban sa digmang agresyon 
ng US sa Afghanistan na ginanap 
nitong Oktubre 27 (Oktubre 28 sa 
Pilipinas). 


Nagngingitngit na galit laban 
sa gubyernong US at UK 

Muslim at iba pang mamamayan ng daigdig : 

sa walang patumangga, arogante at 
ipokritong digmang agresyon na inilulunsad ng 
US at United Kingdom laban sa mamamayan ng 
Afghanistan. Sa iba't ibang bahagi ng daigdig, 
tuluy-tuloy ang buhos sa lansangan ng malaking 
bilang ng mamamayan upang kundenahin at 
tutulan ang digmang agresyong ito. Sa sobrang 
galit, daan-daan libong Muslim na ang nagpahayag 


N agngingitngit ang galit ng dumaraming 


ng kahandaang makipagdigma laban sa US. 


Nitong Oktubre 15, sinalubong ng 
mga nagpuprotesta si Colin Powell, 
secretary of state ng US, nang 
bumisita ito sa Pakistan upang “pala- 
kasin” ang relasyong US-Pakistan. 
Sa mga syudad ng Karachi at Quetta, 
puu-puong libo ang nagprotesta kabi- 
lang ang mga estudyante, negosyante 
at iba pang panggitnang pwersa. 

Sa ibang bahagi ng Pakistan, 
libu-libo ang nagpuprotesta araw- 
araw upang ipakita ang kanilang 
galit sa US at sa papet na gubyerno 
ni Mussharaf. Kadalasan, nauuwi sa 
madudugong kumprontasyon ang 
mga demonstrasyon kung saan 
marami ang namamatay at mas 
marami pa ang inaaresto. Mayroong 
direktang utos si Mussharaf na 
barilin ang sinumang magiging 
“marahas” sa hanay ng mga nagpu- 
protesta. Inaresto na rin nito ang 
lider ng Islamic Party at kinasuhan 
ng “pagtataksil sa bayan”. 

Mula sa Indonesia at Bangla- 
desh, hanggang sa Palestine, Egypt, 
Sudan, at Kenya, bumubuhos sa 

lansangan ang kabataang Muslim 
upang ipahayag ang kanilang pagtu- 
tol sa agresyon ng US at kahandaang 
lumahok sa jihad upang ipagtanggol 
ang kanilang relihiyon at mga kapa- 
tid na Muslim. 

Sa Egypt, 20,000 estudyante 
ang lumabas sa kani-kanilang mga 
unibersidad dala-dala ang mga pla- 
kard na nagsasaad ng kanilang 
pagkamuhi sa US. Ilandaang estu- 
dyante rin ang nagsagawa ng pro- 
testa sa harap ng parlamento ng 
Indonesia. Ang mga nagpuprotesta, 
na karamihan ay nakabelong kaba- 
baihan, ay dinispers ng pulisya sa 
pamamagitan ng pagpapasabog ng 
tirgas. Dahil sa matinding protesta, 
umatras na mula sa todo-suporta sa 
gera ng US si Megawati Sukarnoputri, 
presidente ng Indonesia. 

Nagsagawa rin ng mga protesta 
ang mga Muslim sa Malaysia, Pili- 
pinas at Thailand. Sa Bangladesh, 
pumutok ang mararahas na demons- 
trasyon sa iba't ibang bahagi ng 
bansa. Harapang nagpapahayag ng 

pagtutol sa agresyon ng US ang 
ilang myembro ng parlamento. Sa 
Oman, nagtungo sa lansangan ang 
mga estudyante upang ipanawagan 
sa mga bansang Arabo at Islamiko 
na itigil na nila ang pagbibigay ng 
tulong sa US. 

Sa Africa, inilunsad ang mga 
anti-US na protesta sa Sudan, Nige- 
ria at Kenya. Naging marahas ang 
mga demonstrasyon at nagresulta 
ito ng pagkamatay ng daang katao 
at pag-aresto ng marami pa. 


Sa US at iba pang panig ng mundo 
Bago pa man nagsimula ang 
pambobomba, nagrali na ang mama- 
mayang Amerikano sa Los Ange- 
les (20,000), Washington (20,000) 
at daan libong mamamayan sa San 
Francisco sa ilalim ng koalisyong 
Act Now To Stop War and End 
Racism (ANSWER). Kabilang sa 
ANSWER ang Bagong Alyansang 
Makabayan-USA. Ilang libo rin ang 
nagrali sa Canada, Australia, UK 
at iba pang bahagi ng mundo, B 

Mga suliranin ng mga magsasaka t 


manggagawang bukid 


sa mga niyugan sa Kabikulan 


Sa harap ng tuluy-tuloy na pagdausdos ng pamilihan at industriya ng 
niyog sa bansa at buong daigdig, patuloy ang paglubog ng mga mag- 
sasaka sa mga niyugan sa malalang karukhaan. Sa kabila nito, walang 
ginagawa ang rehimeng Macapagal-Arroyo para alagaan ang kanilang 
kapakanan. Ang sumusunod ay paglalarawan ng abang kalagayan ng 


mga magsasaka sa mga niyugan sa Kabikulan. 


Monopolyo ng mga panginoong may- 
lupa sa mga niyugan. Tinatayang 
2.5 milyong pamilya (3.4 milyong 
magsasaka at manggagawang bukid 
at ang kanilang 16.6 milyong sup- 
ling) sa buong bansa ang umaasa 
sa produksyon ng niyog para sa 
kanilang kabuhayan. Dalawampung 
porsyento o 500,000 lamang ng 
mga pamilyang ito ang may sariling 
niyugan. Samantala, 50,000 pamilya 


lamang ang nagmamay-ari sa 80% 
ng lahat ng niyugan sa bansa. 

Ang nagpapatuloy na kawalan 
ng sariling lupang ikinabubuhay ng 
malaking mayorya ng mga mag- 
sasaka sa niyugan ang naglulug- 
mok sa kanila sa mabagsik na 
pagsasamantalang pyudal at mala- 
pyudal at sa matinding kahirapan at 
pagkaatrasado sa kabuhayan. 

Sa Bikol, 663,443 ektarya o 37% 


ng kabuuang lupain ay niyugan. 
Wala pang 0.2% nito ang 1,226.2 
ektaryang “ipinamahagi” mula 1987 
sa ilalim ng maka-asenderong Com- 
prehensive Agrarian Reform Law. 
Dahil ang pag-aari at kontrol sa 
lupa ay nananatiling monopolisado ng 
mga panginoong maylupa, naididikta 
nila ang hatian ng produkto mula 
sa mga niyugan. Pinakalaganap B 


4 kabilang ang Pilipinas upang ipanawagan kay Bush 
na itigil na nito ang kanyang jingoismo. 

Sa New York, lugar na pinangyarihan ng mga 
teroristang atake, nagmartsa ang 10,000 katao noong 
Oktubre 7, unang araw ng pambobomba ng US sa 
Afghanistan. Sa araw ding iyon, 5,000 ang nagmartsa 
sa sentro ng San Francisco at sa loob ng sumunod 
na 48 oras, ispontanyong nagpahayag ng galit at 
pagtutol ang libu-libong mamamayang Amerikano sa 
mga lansangan at unibersidad sa iba't ibang bahagi ng 
US. Nitong Oktubre 8, naglunsad ng martsa sa Athens 
at Thessalonica, Greece ang may 6,000 katao. 

Mula Oktubre 11-16, inilunsad ng iba't ibang 
grupo sa Florida, Massachussetts at California sa 
US, Canberra sa Australia, Tokyo at Hiroshima sa 
Japan ang serye ng mga kilos-protesta laban sa 

agresyon ng US at pangkalahatang estratehiyang 
militar nito. 

Nitong Oktubre 13, sa London (UK), 50,000 
katao ang nagmartsa sa mga lansangan habang 75,000 
naman ang nagrali sa Germany sa ilalim ng bandilang 
“No war-stand up for peace” (Walang digmaan- 
manindigan para sa kapayapaan). 

Nitong Oktubre 14, inilunsad ang pinakamalaking 
aksyon-protesta sa loob ng isang dekada sa Italy laban 
sa agresyon ng US at pagsuporta rito ng kanilang 
presidente. Umabot sa 150,000 mamamayan ang 
nagmartsa sa kahabaan ng 24-kilometrong lansangan 
mula sa syudad ng Perugia hanggang Assisi. Dala- 
dala ang mga anti-gerang plakard, ipinahayag nila ang 
kanilang pagkundena at pagtutol sa pamamagitan ng 
mga islogan at kanta. 


ang partihang 60-40 at tersyuhan 
(2/3-1/3), pabor sa panginoong may- 
lupa. Sa mas maraming niyugan, 
isinasabalikat ng mga magsasaka ang 
mga gastos sa produksyon katulad ng 
pasahod sa manggagawang bukid at 
upa sa kalabaw. 

Kung kaya nananatiling hika- 
hos ang kalagayan ng nakararami sa 
halos 300,000 magsasaka at mang- 
gagawang bukid sa mga niyugan 
sa Bikol. Sa kabilang banda, lim- 
pak-limpak ang kinikita ng mga 
panginoong maylupa, burges-kum- 
prador at mga dayuhang namumu- 
hunan sa produksyon ng kopra at 
iba pang produkto ng niyog. 


Pagdausdos ng pamilihan at presyo 
ng mga produkto ng niyog. Matagal 
nang kumikitid ang pandaigdigang 
pamilihan ng mga produkto ng niyog. 
Pangunahing dahilan nito ang luma- 
laking kumpetisyong idinudulot ng 
iba pang vegetable oils (langis na 
galing sa halaman). Pangunahing 
kakumpitensya ng langis ng niyog ang 
palm oil at palm kernel oil. Maging 
ang gubyernong Macapagal-Arroyo 
ay magpapatupad ng programa sa 
komersyal na pagtatanim ng mga 
negosyante mula sa Malaysia at 
Brunei ng palm trees sa 100,000 
ektarya sa bansa. Makapagpapabilis 
ang ganitong programa sa pagdausdos 
ng industriya ng niyog sa Pilipinas. 
Dulot ng pagkitid ng pandaig- 
digang pamilihan, lagi nang bagsak 
ang presyo ng mga produkto ng 
niyog. Mainam na kung umabot 
sa P6 ang bawat kilo ng kopra. 
Noong 1996, umabot lamang ito sa 
abereyds na P3.50 bawat kilo. Sa 

kasalukuyan, P4.50-P5.50 lamang 
ang presyo nito. Maging ang mga 
panggitna at mayamang magsasaka 
ay biktima rin ng bagsak na presyo 
ng kopra. 

Bukod sa pagsadsad ng presyo 
ng kopra bunga ng pagkitid ng pan- 
daigdigang pamilihan nito, kinakal- 
tasan pa nang 15-25% ang presyo ng 
kopra para sa resiko (muling pagpa- 
patuyo para alisin ang natitirang tubig 
sa kopra) na arbitraryong itinatakda 
ng mga namimiling kumprador. 

Sa humigit-kumulang 1.5 ektar- 
yang niyugan, karaniwang nakaaani 
ang isang nangungupahang marali- 
tang magsasaka ng 2,400 piraso ng 
niyog bawat 45 araw. Nagluluwal ito 
ng 600 kilo ng kopra. Sa presyong 
P5.50 bawat kilo, ang kabuuang 
kita rito ng magsasaka ay P3,300. 
Kapag binawasan nang 15% o P495 
para sa resiko, ang matitirang 
paghahatian ng magsasaka at 
panginoong maylupa ay P2,805. 
Sa partihang tersyuhan batay sa 
kabuuang kita, P1,870 ang kaka- 
malin ng panginoong maylupa. Ang 
P935 na matitira sa magsasaka 
ay aawasan pa ng mga gastos sa 
produksyon. Kahit walang awasin 
dito, ang abereyds na maaari niyang 
gastusin hanggang sa susunod na 
gusi (anihan) ay P20.78 lamang 
bawat araw. Ito ay 5.4% lamang ng 
tinatayang P382.63 arawang panga- 
ngailangan ng anim-kataong pamilya 
upang mabuhay nang disente sa labas 
ng Kamaynilaan. Upang magkaroon 
ng dagdag na kita, kailangang mag- 
trabaho rin siya bilang mangga- 
gawang bukid o maghanap ng iba 
pang pagkakakitaan. 


Sahod-alipin ng mga manggagawang 
bukid sa niyugan. Nakapako sa 


napakababang antas ang sahod ng 
mga manggagawang bukid sa niyu- 
gan. Sa pagbagsak ng presyo ng 
kopra, bumagsak din ang sahod ng 
mga manggagawang bukid. Sa por 
pirasong pasahod, 30 sentimo ang 
karaniwang bayad sa pagkakawit, 10 
sentimo sa pagtitipon at 15 sentimo sa 
pagbubunot. Ang pakyawang trabaho 
sa panginoong maylupa o mayamang 
magsasaka ng isang manggagawang 
bukid mula pagkakawit hanggang sa 
pagsasako ng kopra ay binabayaran 
lamang ng 60 sentimo bawat piraso. 
Kung mapakyaw ng isang mang- 
gagawang bukid ang isang gusi at 
matatrabaho niya ang 2,400 niyog, 
halimbawa, kikita siya ng P1,440. 
Mula rito, magkakaroon siya ng 
abereyds na P32 lamang na pang- 
gastos araw-araw para sa kabuhayan 
ng pamilya. 


Malawakang pagpapalit-gamit ng 
lupa at dislokasyon. Nitong Abril, 
11.7% ang upisyal na tantos ng 
disempleyo sa Kabikulan. Patuloy 
itong lalala sa harap ng malawakang 
pagputol ng mga punong niyog at 
pagpapalit-gamit ng lupa. 

Sa kabila ng RA 8048 o Coconut 
Preservation Act of 1995, batas na 
nagbabawal sa pagputol ng mga 
produktibong puno ng niyog, mil- 
yun-milyong puno ang pinuputol 
taun-taon para sa paggawa ng 
cocolumber, sa pagpapalit-gamit ng 
lupa at iba pa. 

Nakatakdang ipailalim sa pagpa- 
palit-gamit upang gawing minahan, 
pabrika, komersyal na mga plantas- 
yon at iba pang agribisnes, commer- 
cial complex, golf course, resort o di 
kaya'y “proyektong pangkaunlaran” 
ang may 1.315 milyong ektarya o 
74.62% ng buong Kabikulan. > 

Mga pakikibaka ng mamamayan 


na yaman at supertubo ng Lepanto 

Consolidated Mining Corporation 
(Lepanto Mines) sa Mankayan, Benguet. 
Kapalit nito, pagkawasak ng lupang ninuno, 
buhay at kabuhayan naman ang sinasapit ng 
mamamayan ng Mankayan at mga nakapaligid 
na lugar, na karamiha'y mga magsasakang 
Kankanaey Igorot. Sumusunod ang salaysay ng iba't 
ibang pakikibaka ng mamamayan sa Mankayan at 
iba pang komunidad sa paligid laban sa dambuhala 
at makapangyarihang Lepanto Mines. 


Cf sanan ang panghuhuthot ng likas 


SA BARANGAY BULALACAO, MANKAYan, TATLONG BUWANG 
nagrali at nagbarikada noong 1999 ang Barangay 
Bulalacao Movement for the Protection of Land, Life 
and Natural Resources o BBM (Kilusan sa Barangay 
Bulalacao para sa Pagtatanggol ng Lupa, Buhay at Likas 
na Yaman). Bunga nito, napigilan nila ang pagbubutas 
sa lupa (drilling operations) na binabalak ng Lepanto 


Mines sa Sityo Tabbac, Bulalacao sa pamamagitan 
ng subsidyaryo nitong Diamond Drilling Corporation 
ofthe Philippines (DDCP). Ginawa ng mga residente ang 
mga pagkilos na ito upang di na maulit ang pagkasaid ng 
tubig sa mga sakahan sa Caew, Colocol at Manaba pp 


< Kawalang-katarungan sa istori- 
kong suliranin ng coco levy. Magpa- 
hanggang ngayon, hindi lamang 
ipinagkakait sa mga magsasaka sa 
niyugan ang pondong coco levy 
(buwis sa kalakal ng produktong 
niyog). Pormal nang binawi ni Maca- 
pagal-Arroyo ang maka-Cojuangco 
na utos ni Estrada kaugnay ng coco 
levy. Subalit minamaniobra ngayon 
ng pinuno ng Kongreso na si Jose De 
Venecia ang muling pagbabalik ng 
pondong coco levy kay Cojuangco. 

Bukod rito, nito lamang Hunyo 2001 
ay pinawalambisa na ng korte ang isa 
sa pitong kaso laban kay Cojuangco 
kaugnay ng pagnakaw sa pondong 
coco levy. Ginamit ni Cojuangco ang 
pondo para ipambili ng mga sapi 
sa United Coconut Planters Bank at 
San Miguel Corporation. 
Patung-patong ang mga sulira- 
ning pinapasan ng mga magniniyog. 
Nagpapatuloy ang pagdausdos ng 
industriya sa niyog at ang karukhaan 
ng mamamayang umaasa rito. Nana- 
natili namang bulag at bingi ang 


rehimen sa kanilang kalagayan. 
Mareresolbahan lamang ang mga 
ito sa pamamagitan ng mga mataga- 
lang radikal na pagpapalawak at 
pagbabago sa agrikultura at kabuuang 
ekonomyang pampulitika sa mga 
niyugan. Sa proseso nito, kailangang 
maglunsad ng mga pakikibakang 
antipyudal at iba pang pakikibakang 
masa na nakatuon sa bawat natukoy 
na suliranin upang makakamit ng 
mga kagyat na kaginhawahan sa 
malubhang karukhaan ng masang 
magsasaka sa mga niyugan. 

4 noong dekada 1960 dulot ng 
paggawa ng Lepanto Mines ng 123 
butas malapit sa pinagkukunan ng 
tubig pang-irigasyon. Noong 1995, 
sa tindi ng galit ng ilang mama- 
mayan, pinasabog nila ang mga 
kagamitan sa drilling ng Lepanto 
Mines sa parehong barangay. 

Dahil sa barikada, nalugi raw 
ang Lepanto Mines kaya sinam- 
pahan nito ng kasong paglabag 
sa Philippine Mining Act of 1995 
ang mga lider-masa ng Tabbac 
at Bulalacao Central. Sa halip na 
matakot, naglunsad ng iba't ibang 
anyo ng pagkilos ang mamamayan 
ng Tabbac. Hindi rin nilubayan ng 
mga taga-Bulalacao Central ang 
mga kababayan nilang nasakdal. 
Disyembre 1999 nang magdesisyon 
ang hukuman para huwag nang 
ituloy ng Lepanto Mines ang pagbu- 
butas at ipinatigil din ang mga 
barikada. Sa kabila nito, nanatiling 
mapagbantay ang mamamayan 
upang mapigilan ang kumpanya, 
sakaling muli itong maglunsad ng 
drilling operations. Nagsampa sila 
ng mga petisyon sa Department of 
Environment and Natural Resources 
(DENR) at nakipag-usap sa mga 
lokal na upisyal na magbuo ng mga 
resolusyon kaugnay nito. Nagpa- 
dala rin ang mga upisyal ng 
barangay ng resolusyon sa Lepanto 
Mines at DENR, na nagpapahayag 
na kailanman ay hindi sila pumayag 
sa pagmimina ng Lepanto Mines 
sa lugar, taliwas sa sinasabi ng 
kumpanya at ng DENR. 

Sa Barangay Poblacion noong 
Agosto 1999, binuo ng mga residente 

Ang Lepanto Consolidated Mining Corporation 
(LCMC o Lepanto Mines) sa Mankayan, Benguet ay isa sa 
pinakamalalaking imperyalistang kumpanya sa buong bansa. 
Itinatag ito noong 1936 mula sa kinonsolidang 150 mining claims 
(pag-aangkin ng karapatang magmina) sa Mankayan ng mga 
namumuhunan mula sa US, sa pamumuno ng isang malaking 
prospektor sa pagmimina na si Victor Lednicky. Noong dekada 
1980, nahawakan nito ang isang malaking reserbang naglalaman 
ng 650 milyong toneladang dambuhalang deposito ng tansong 
porphyry o batong may grado ng 65% ng tanso at 1.33 gramo ng 
ginto kada tonelada. Bukod sa saklaw nito ngayong 949 ektarya ng 
Mankayan, may aplikasyon pa ito para sa 2,652 pang ektaryang 
kunsesyon. 

Mula nang itatag, nakahango na ito ng mahigit 743,000 
tonelada ng tanso, 92 toneladang ginto, at 390 toneladang pilak. 
Noong 1995, nadiskubre nito ang napakayamang reserba ng ginto 
sa Victoria ore body (deposito ng mga batong may mineral) ng 
Mankayan at sinimulan dito ang Victoria Gold Project. Matapos 
ang anim na dekadang pagkokonsentra nito sa pagmimina ng 
tanso, naging pinakamalaking tagapagmina na ito ng ginto sa 
bansa. Dahil dito, nagarantiyahan ang patuloy na pag-aani nito ng 
supertubo para sa 23 pang taon. 

Kasalukuyang may 2,374 na manggagawa ang kumpanya. 
Sa halip na gawing regular, kalakhan ng mga manggagawa 
ay inuupahan mula sa mga ahensyang pang-empleyo. Apat na 
ahensya ang nagsusuplay ng mga kontraktwal na manggagawa sa 
Lepanto Mines. 


ang Mankayan Sinking Victims 
Association o MSVA (Samahan 
ng mga Biktima ng Paglubog ng 
Mankayan). Naghain sila ng petisyon 
sa Lepanto Mines, DENR at mga 
upisina ng gubyerno bilang reklamo 
sa paglubog nang mahigit tatlong 
metro ng lupang kinatitirikan ng mga 
bahay sa tabi ng 60 metrong Aurora 
St. na nasa tapat ng pasukan ng 
Lepanto Mines. Lumubog din ang 
lupang kinatatayuan ng Mankayan 
Central School at nabitak ang lupang 
kinatatayuan ng Mankayan National 
High School sa Sityo Panad. Kaya 
naging delikado nang gamitin pa 


ang mga ito. Ayon sa datihan nang 
mga manggagawa, dulot ito ng 
pagguho ng nagtatagusang mga tun- 
nel ng Lepanto Mines sa ilalim 
ng komunidad. Inabandona na ng 
kumpanya ang mga ito ngunit hindi 
maayos na tinabunan ng lupa. 

Noon ding 1999 inorganisa sa 
Barangay Colalo ang Colalo Victims 
Association (Samahan ng mga 
Biktima sa Colalo). Ito'y matapos 
mawasak ang isang eskwelahan, 
limang bahay, mga sakahan at bahagi 
ng Mankayan-Cervantes National 
Road nang gumuho noong Hulyo 
1999 ang 14 na ektarya ng lupang 

malapit sa catchment basin (malaking 
salaan ng latak) ng Tailings Dam 5-A 
ng Lepanto Mines. Nagkalamat ang 
mismong dam. Isang residente ang 
nalibing nang buhay at di na muling 
natagpuan. Itong Tailings Dam 5-A 
din ang humaharang sa maraming 
natural na bukal sa paanan ng bundok. 
Dulot nito, lumambot sa pagkabasa 
ang lupang tinitirikan ng komunidad 
sa Colalo. Puu-puong bahay dito at 
sa kanugnog na Barangay Cabiten, 
pati ang malalaking sakahan sa may 
dam, ang nanganganib na gumuho 
laluna't tuluy-tuloy pang tinataasan 
ng kumpanya ang dam gamit ang 
lupang hinuhukay mula sa Colalo 
at Cabiten. Kahit dalawang taon 
na makalipas ang naunang pagguho 
sa Colalo, tuluy-tuloy pa rin ang 
paggalaw ng lupa, laluna sa Sityo 
Let-angan. Nagprotesta ang CVA sa 
pamamagitan ng petisyon at naggiit 
ng danyos perwisyos mula sa lokal 
na gubyerno at Lepanto Mines. 
Bagamat hindi inako ng Lepanto 
Mines ang responsibilidad sa 


pangyayari, napilitan itong magbigay 
ng “tulong” sa mamamayan “sa 
dahilang makatao”. At nang tangkain 


ng Lepanto Mines 


na muling 

humukay ng pampuno sa dam mula 
sa barangay, binarikadahan ng CVA 
ang buldoser. Pinayagan lamang ito 
ng mga nagbarikada na makabalik 
nang mangako ang mga upisyal at 
kinatawan ng kumpanya na hindi na 
ito mauulit. 

Noong Pebrero 2001, itinrans- 
porma ang CVA sa Colalo Residents 
Organization upang magkaisa laban 
sa Lepanto Mines di na lamang ang 
mga biktima ng pagguho kundi pati 
ang iba pang mga residente ng Colalo 
at upang mapalawak ang programa 
ng organisasyon. Kaisa ang BBM 
at Mankayan Leaders Forum o 
MLF (Porum ng mga Lider ng 
Mankayan), itinaguyod ng CRO ang 
pagdiriwang ng makasaysayang Araw 
ng Kordilyera 2001 sa Colalo. Sa 
pagdiriwang na ito, nakipagbaha- 
ginan ang mamamayan ng Mankayan 
sa iba pang mamamayan ng Kordil- 
yera at sa mga bisita at tagasuporta 
mula sa iba pang bahagi ng bansa at 
daigdig. Natuto sila mula sa karanasan 
ng bawat isa at ibayo pang lumawak 
ang suporta para sa kanilang pakiki- 
baka. 

Nakikiisa na rin sa mamamayan 
ng Mankayan ang mga naninirahan 
sa bayan ng Cervantes, Quirino 
at iba pang kalapit na bayan sa 
Ilocos Sur, na dinadaluyan palusong 
ng Mankayan River, gayundin ang 
mamamayan sa mga kalapit na 
bayan ng Abra kung saan nagsasanib 
ang Mankayan at Abra River. Dating 
mayayabong ang mga sakahan sa 
gilid ng mga ilog na ito at sa mga 
kasanga nitong sapa. Subalit tuluy- 
tuloy na naging tigang ang mga 
ito. Pinatay ang lupa ng deka- 
dekadang pagtatapon sa ilog at pag- 
apaw sa bukirin ng latak ng Lepanto 
Mines. Ang mga sakahang di na 


Dating mayayabong ang 
mga sakahan sa gilid ng 
mga ilog na ito at sa 

mga kasanga nitong sapa. 
Subalit tuluy-tuloy na 
naging tigang ang mga ito. 
Pinatay ang lupa ng deka- 
dekadang pagtatapon sa 
ilog at pag-apaw sa bukirin 
ng latak ng Lepanto Mines. 
Ang mga sakahang di 

na mapakinabangan ay 
tuluyan nang iniwan ng 
mga magsasaka. 


mapakinabangan ay tuluyan nang 
iniwan ng mga magsasaka. 

Nagsampa ang mga magsasaka 
sa mga lugar na ito ng kaso laban sa 
Lepanto Mines noon pang maagang 
bahagi ng dekada '80 subalit ni 
isang sentimo ay wala silang nakuha 
mula sa kumpanya. Noon ding 
1999, kinumbinsi ng mga magsasaka 
ang Sangguniang Bayan (SB) ng 
Cervantes, Ilocos Sur upang mag- 
pasa ng resolusyon para imbes- 
tigahan ang dam ng Lepanto Mines 
at patigilin ang ibayong pagpapataas 
nito. Inendorso rin ng SB ang 
petisyon ng mga residente ng 
Mankayan, Cervantes at iba pang 
mga komunidad sa paligid upang 
obligahin ang kumpanya na pigilin 
ang pagguho ng dam. 

Noong maagang bahagi ng 
2000, nasusuri na ng maraming 
lider masa sa Mankayan na hindi 
sasapat kung mananatiling antas 
komunidad, ispontanyo at hiwa- 
hiwalay ang pakikibaka ng mama- 


13 


mayan. Sa gayon, sa anibersaryo 
ng pagguho sa Colalo noong Hulyo 
2000, nagdaos ng malawakang 
asembliya ang mamamayan ng 
Mankayan para talakayin ang bagay 
na ito. Nilagom sa asembliya ang 
mga karanasan ng mamamayan sa 
pakikibaka at humalaw ng mga 
aral. Napagkaisahan ang pagbubuo 
ng pambayang organisasyon para 
sa paglulunsad ng mas malalaking 
pakikibaka. Sa gayon, binuo ang 
Mankayan Leaders’ Forum. Mula 
rito, tuluy-tuloy na naglunsad ang 
MLF ng saklaw-bayang mga akti- 
bidad. Pinag-uusapan at sinusuri 
nila ang iba't ibang taktika ng 
Lepanto Mines sa iba't ibang 
barangay, upang makapagbalangkas 
ng kontra-taktika. Pinalalaganap 
nila ang isyu hinggil sa pagmimina 
sa pamamagitan ng midya at mga 
porum at nag-iisponsor ng dayalogo 
sa pagitan ng mga magsasaka at 
manggagawa sa minahan upang 


.. bunga ng marami 
na nilang natamo 

at naipagtagumpay na 
maliliit na pakikibaka, 
malaki ang tiwala ng 
mamamayan na 

sa kalauna'y 
mapagtatagumpayan 
nila ang dambuhalang 
nangwawasak 

sa kanilang lupang 
ninuno, buhay at 
kabuhayan. 

sila'y magkaunawaan at magtu- 
lungan sa halip na magtunggalian 
gaya ng ninanais ng Lepanto Mines. 
Gumugulong na ang pag-oorganisa 
ng mga unyon ng mga manggagawa 
sa loob ng kumpanya at ilang 
subsidyaryo nito. 


NAGMAMATIGAS ANG LEPANTO MINES 
na hindi nito kagagawan ang mga 
pagkawasak sa Mankayan. Bagkus, 
sa “di istableng katangian ng 
kalupaan” ng munisipalidad. Sa 
kaisa-isang beses na inamin nito 
ang krimen, tinawag nitong mga 
“iskwater” sa lupa ng kumpanya 
ang mga residente ng lumubog 
na Sityo Pinagayan, Barangay 
Sapid. Ipinangalandakan pa nito sa 
midya ang pagbigay ng salapi sa 
mga biktima, samantalang napilitan 
lamang naman ito dahil sa mga 
kilos protesta ng mamamayan. 

Ginagamit ng Lepanto Mines 
ang mga elemento ng AFP at 
PNP bilang tagapagtanggol ng mga 
operasyon at imprastruktura nito sa 
Mankayan. Ang pasukan ng Nayak 
Twine Decline ay binabantayan ng 
isang iskwad ng Special Mobile 
Force ng PNP. Ginugwardyahan 
naman ng mga militar at CAFGU 
sa Cabiten ang dam at hinaharas 
ng mga ito ang mamamayan doon. 
Nakikipagsabwatan din ang 
Lepanto Mines sa mga lokal na 
pulitiko at mga ahensya ng gub- 
yerno upang matiyak ang tuluy- 
tuloy na operasyon nito sa harap ng 
umiigting at lumalawak na protesta 
ng mamamayan. 

Kasabay nito, naglulunsad ng 
kampanyang panlilinlang ang 
Lepanto Mines sa pamamagitan ng 


mga “proyektong pangkaunlaran” 
at pagpapalabas na ito'y maka-kali- 
kasan at may mahusay na ugnayan 
sa mga residente ng mga komu- 
nidad na pinagmiminahan nito. 
Subalit hindi napaatras ng mga 
iskema ng Lepanto Mines ang paki- 
kibaka ng mamamayan laban dito. 


NITONG NAKARAANG MAYO, MATA- 
gumpay na naipaatras ng MLF sa 
Sangguniang Bayan ang Resolution 
243 na nagpapahintulot sa ibayong 
pagpapalawak ng “Victoria Gold 
Project sa Mankayan. Nakamit ito 
sa pamamagitan ng tuluy-tuloy 
na pagpepetisyon at paggigiit ng 
mamamayan ng dayalogo sa mga 
lokal at pambansang upisyal. 

Matagal pa bago matapos ang 
pakikibaka ng mamamayan sa Man- 
kayan at sa paligid nito. Napakarami 
pang mga pakikibakang dapat 
nilang salungain at ipagtagumpay. 
Ngunit bunga ng marami na nilang 
natamo at naipagtagumpay na 
maliliit na pakikibaka, malaki ang 
tiwala ng mamamayan na sa 
kalauna'y mapagtatagumpayan nila 
ang dambuhalang nangwawasak sa 
kanilang lupang ninuno, buhay at 
kabuhayan. 

Mga Ulat 


Masigla ngayong sumusulong ang 
rebolusyong agraryo sa iba 't ibang 
larangan sa Cagayan Valley. Mula 
sa malalalang pag-atras dulot ng 
mga pagkakamali sa adbenturismo 
at insureksyunismo at mula rin 
sa pagdaan sa konserbatismo sa 
unang mga taon ng Ikalawang 
Dakilang Kilusang Pagwawasto, 
puspusan ngayong pinanghaha- 
wakan sa rehiyon ang rebolusyong 
agraryo bilang susing kawing sa 
pagsusulong ng kilusang masa sa 
kanayunan. Sumusunod ang ilang 
ulat hinggil sa mga tagumpay sa 
rebolusyong agraryo na nakamit 
sa Larangang Reynaldo Piñon sa 
Isabela at Larangang Venerando 
Villacillo sa Quirino. 


Mahigit 1,000 pamilya, 
nakinabang sa rebolusyong 
agraryo sa Isabela 

Sa Larangang Reynaldo Piñon 
sa Isabela, mahigit 1,000 pamilya 
na ang nagbenepisyo sa masiglang 
kampanya sa rebolusyong agraryo. 
Naging susi ito sa pagkamit ng 
mga tagumpay sa larangan ng puli- 
tika't organisasyon. Bunga nito, 
nakapagtayo ng komiteng pang- 
organisa sa 11 baryo. 

Nagsimulang bumwelo ang 
kampanya noong Hulyo 2000, at 
parang titis sa kaparangan, mabilis 
na kumalat ang apoy at init nito sa 
karatig pang mga lugar. 

Pagpapataas sa sahod ang pina- 
kamalaking nakamit na tagumpay 
ng mamamayan sa kampanya ng 
rebolusyong agraryo. Naitaas ang 
arawang sahod ng mga manggaga- 
wang bukid nang P10-P20 sa mga 

ORESPONSAL 


Rebolusyong agraryo 
sumusulong sa Cagayan Valley 


gawain tulad ng paglilinis, pag- 
tatabas, pag-aani, pag-aabono at 
pagtatanim. Sa pag-aararo, naging 
P150-P160 ang sahod mula sa P120 
kada araw. Humigit-kumulang 990 
pamilya o 4,940 mamamayan sa 11 
baryo ang nagbenepisyo sa naturang 
kampanya. 

Naigiit ng mga samahang mag- 
bubukid sa pulong barangay ang 
P10 pagtaas. Bago pa nito ay 
mahigpit munang nagkaisa ang 
mga organisadong magbubukid sa 
pangangailangang magtaas ng 
sahod. Sabay-sabay na ikinam- 
panya ito sa magkakaratig na lugar. 
Nakaalyado rin ng mga samahang 
magsasaka ang ilang mga kasapi 
ng mga konseho ng barangay. 

Ang ilang baryo naman ay naka- 
pagtaas din ng sahod sa pamama- 
gitan ng pagkumpronta sa ilang mga 
panginoong maylupa, at paghikayat 
sa mayayamang magsasaka. 

Kasabay nito’y binuhay at pina- 
tibay ang mga ammoyo (pangkat- 


tulungan) at iba pang 
sistema ng kooperas- 
yon para maiwasan 
ang mataas na gastos 
sa produksyon at 
pangungutang. 

Naibaba ang upa 
ng kiskisan mula P20 
tungo sa P18 kada lata 
(humigit-kumulang 17 
kilo ang katumbas) ng 
palay. Nakinabang dito 
ang humigit-kumulang 
180 pamilya o mahigit 
900 na mamamayan sa 
limang baryo. 

Naisagawa rin sa dalawang 
baryo ang pagpapababa ng presyo 
ng mga paninda sa tindahan na 
sobra kung magpatong. Hinimok 
ang mga may-ari ng tindahan na 
ibaba sa makatwirang presyo ang 
kanilang mga paninda nang hindi 
naman nasasakripisyo ang kanilang 
makatwirang ganansya. 

Nagtagumpay ang isang antas- 
baryo na pagkilos para ibaba ang 
interes sa pautang. Nahikayat ang 
lokal na usurero na ibaba nang 50% 
ang interes ng pautang kada anihan. 
Mula 30%, naging 15% na lamang 
ito. Walong pamilya ang kagyat na 
nagbenepisyo. 

Matagumpay ding tinutulan ng 
mga organisasyong masa sa tatlong 
baryo ang mapanlinlang na mga 
proyekto ng gubyerno na Commu- 
nity Based Forestry Program o Inte- 
grated Social Forestry Program ng 
DENR na sa esensya'y sistema- 
tikong pang-aagaw ng lupa. 

Matagumpay na pagpapataas 
ng presyo ng saging sa Quirino 

Militanteng kumikilos ang mga organisa- 
dong magsasaka sa Venerando Villacillo Front 
(VVF) sa prubinsya ng Quirino para isulong 
ang pagpapataas ng presyo ng kanilang mga 
produkto, partikular ang saging. Kumikilos 
din sila para pawiin ang pandaraya sa bila- 
ngan ng saging na lalong nakakabawas sa 
nararapat nilang matanggap na bayad para sa 
kanilang produkto. Sa umiiral na bilangan, sa 
bawat isang pirasong saging na binabayaran 
ng negosyante ay isa hanggang dalawa ang 
nakukuha niyang libre mula sa pandaraya. 

Nitong unang kwarto ng taong 2001, 
naitaas ang presyo nang higit pa sa 50% 
na minimum na itinakdang layunin ng paki- 
kibaka para sa pagpapataas ng presyo ng mga 
produkto. 

Naging linggo-linggo ang ginawang pag- 
taas ng presyo sa loob ng walong linggo. Sa 
lakatan, naitaas ito sa minimum na P5 bawat 
isang linggo. Mula sa dating presyo na P65 
bawat isang daan, naipaabot ito sa presyong 
P119. Sa damilig (saba) naman, naitaas ito 
nang 100%. Mula sa presyong P35 bawat 
isang daan, ito ay naging P70. 

Sa tagumpay na ito, nakinabang ang 
humigit-kumulang 60 pamilya ng marali- 
tang magsasaka sa isang baryo. Inaasahang 
lalawak pa ang bilang ng makikinabang 
habang ipinalalaganap ang kampanya sa iba 
pang baryo. 

Kasalukuyan ding pinagtutuunan ng 
rebolusyonaryong kilusan ang pagpapataas 
ng antas ng organisasyon at kamulatan ng 
mga magsasaka. Isinasaayos din ang trans- 
pormasyon ng kanilang organisasyon para 
maging epektibong kooperatiba. Para makamit 
ito, pinagsisikapang konsolidahin at patatagin 
ang komiteng pang-organisa ng Pambansang 
Katipunan ng mga Magbubukid at ang pagbu- 
buo ng ganap na samahang masa sa baryo. 

Paglalabas ng Kalatas 
habang nasa gawaing 


ng tuwiran at tuluy-tuloy na paglahok ng mga kasama 
sa istap ng Kalatas sa gawaing masa ay dati nang 


patakaran at kalakaran na muling pinagtibay at muling 
ipinatutupad sa Timog Katagalugan nitong mga huling buwan. 
Nakapwesto ang maliit na pwersa ng istap ng Kalatas-ang 
rebolusyonaryong panrehiyong pahayagang masa sa Timog 
Katagalugan- sa isang sonang gerilya upang makapagsagawa 
ng gawaing masa at makapag-ayos ng sariling base ng 
operasyon habang ginagampanan ang gawaing propaganda 
para sa buong rehiyon. 

Nakasanib ang istap ng Kalatas sa isang regular na yunit 
sa gawaing masa (YGM). Laking-iskwad ang magkasanib na 
pwersa--sapat para magkaroon ng minimum na lakas-tauhan 
para sa paggampan ng gawaing masa, militar at propaganda. 
Sa mga panahong kailangang mas magkonsentra ang istap 
sa pangunahin nilang gawain---ang paglalabas ng Kalatas-- 
natitiyak pa rin ng iba pang nasa YGM na hindi napapatid ang 
gawaing masa sa kanilang saklaw. 

Malaki ang naitutulong ng paglubog sa masa at pagsanib 

sa YGM sa mga kasama sa Kalatas 
sa kanilang tuwirang pag-alam sa 
praktikal na pagkilos ng Partido, 
hukbong bayan at rebolusyonar- 
yong kilusan sa sonang gerilya. 
Malaki sa partikular ang naitu- 
tulong nito sa wastong pagsasa- 
larawan sa propaganda tungkol sa 
kongkretong buhay, kalagayan at 
pakikibaka ng hukbong bayan at 
masa sa kanayunan. Napupulsuhan 
at nakikilatis din nila ang mga 
pagtingin ng masa, ang panguna- 
hing target na mambabasa ng 
Kalatas, at gayon, napauunlad ang 
nilalaman at estilo ng kanilang 
mga sulatin at dibuho. 

Gayundin, malaki ang maitutu- 
long nito sa pagtungtong sa lupa, 
tuluy-tuloy na pagpapanibagong- 
hubog at pagpapaunlad ng rebolus- 
yonaryong kamulatan at militansya 
ng mga manunulat sa Kalatas na 
karamiha'y nagmula sa hanay ng 
petiburgesya. 

Sa panahong pangunahing 
nakatutok ang istap ng Kalatas sa 
gawaing masa, gingampanan nila, 
kasama ang iba pang myembro ng 
YGM, ang lahat ng kaakibat na 
gawain nito---mula sa panlipunang 
pagsisiyasat, pag-oorganisa at pag- 
bibigay ng pag-aaral sa masa hang- 
gang sa paglulunsad ng mga taktikal 
na opensiba. 

Sa pagkakaroon ng takdang 
eryang nakikilusan, nakapagpapa- 
unlad rin ang mga kasama sa 
Kalatas ng sariling base para sa 
operasyon. Mula rito, nakapagpa- 
parami rin sila ng mga ugnay 
sa mga kanugnog na sentrong 

bayan. Habang lumalawak ang 
nakikilusan at nauugnayan ng mga 
kasama sa Kalatas, mas dumarami 
ang mga aktibista at alyadong 
mapagkakatiwalaan at nakakatu- 
long sa mga gawain at mas marami 
ang nagagamit na pasilidad para 
sa iba't ibang pangangailangan sa 
paglalabas ng Kalatas at pagpatu- 
pad ng iba pang gawain. 

Sa nakaraang isa't kalahating 
taon, regular nang nailalabas ang 
mga quarterly (o tuwing tatlong 
buwan) na isyu ng Kalatas, bagamat 
nahuhuli. Mayroon ding mga 
espesyal na isyu na nailabas noong 
nakaraan at kasalukuyang taon. 

Gayunman, tinutuklas pa ng 
istap ang wastong pagbabalanse at 
pagpapahusay sa integrasyon ng 
dalawang gawain, upang hanggat 
maaari ay maiwasang mapag- 
bangga ang mga ito. Malinaw na 
pangunahing prayoridad ng istap 
ang mga gawain sa paglalabas ng 
Kalatas at iba pang gawain sa 
rehiyunal na propaganda, liban na 
lamang kung may mahigpit na 
sitwasyong militar. Samantalang 
nakabalangkas sa paglahok sa 
gawaing masa at pagkilos-gerilya 
ang paggampan ng istap sa mga 
gawain sa Kalatas, kinakailangan 
ng mataas na antas ng pleksi- 
bilidad sa pagsanib sa YGM at 
paglahok sa gawaing masa upang 
hindi naman makalimita ang mga 
ito sa mga gawain para sa rehiyunal 
na propaganda. 

Pinagsisikapan ng istap na isa- 
katuparan ang mas malaking bahagi 
ng kanilang gawain sa pagsusulat 
at paglalabas ng Kalatas habang 
nakasanib sa YGM at hinaharap ang 
mga limitasyon. Kabilang dito ang 
pagpaplano at talakayan hinggil 


sa magiging laman at daloy ng 
mga artikulo at pagbubuo muna 
ng mga artikulo sa pamamagitan 
ng sulat-kamay bago ito ipasok 
sa kompyuter. Nailulugar din ang 
pagguguhit at isang antas ng pama- 
matnugot. 

Gayunman, pana-panahong kai- 
langang bumukod ang istap ng Kala- 
tas upang harapin ang mga gawaing 
nangangailangan ng ilang araw 
hanggang mahigit isang linggong 
tuluy-tuloy na pagkokompyuter, 
paggamit ng mga kagamitang na- 
ngangailangan ng kuryente at 
pagtigil sa relatibong istableng 
lugar. Pana-panahong kailangan 
ding gumamit ng mga rekurso 
at serbisyo sa sentrong bayan o 
syudad, tulad ng internet. 

Kailangan pa ring lutasin ang 
kahirapan sa pagkuha ng mga datos, 
karanasan at mga patakaran mula 
sa iba't iba pang bahagi ng 
rebolusyonaryong organisasyon at 
kilusang masa sa rehiyon--sa mga 
prubinsya, larangan at puting purok. 
Kaugnay nito, kailangang pangiba- 
bawan pa ang pagkakalimita ng 
istap sa isang partikular na sonang 
gerilya at kahirapan sa madulas 
na pag-ugnay mula rito sa iba 
pang organo at yunit sa rehiyon 
para tuwirang makipagtalastasan 
at makapangalap ng karanasan at 
impormasyon . 

Malalaki pa ang mga hamong 
kinakaharap ng istap sa rehiyunal na 
propaganda sa Timog Katagalugan. 
Marami pang pagpapaunlad na 
maaari at dapat gawin. Kabilang na 
rito ang hamon sa napapanahong 
paglalabas ng mga isyu at mapag- 
pasyang pagreresolba sa mga 
nabanggit na mga suliranin at usa- 
pin. 

Sagot sa tuluy-tuloy na atake ng kaaway sa Gitnang Luzon 


Puspusang pagtangan at pagpapakahusay 


sa pakikidigmang gerilya 


asinsing nakapakat at aktibo ang kaaway sa pagtugis sa 
rebolusyonaryong kilusan sa Gitnang Luzon. Tuwirang 


nakatutok dito ang 7? ID ng Philippine Army (PA). Nasa 
ilalim ng dibisyong ito ang dalawang brigada ng PA: ang 702" 
Bde na kinapapalooban ng 70?” IB at 71* IB at ang 703" Bde na 
kinapapalooban ng 69” IB at 24* IB. Gumaganap bilang strike force 


ng dibisyon ang 68" IB na nakabase sa Laur, Nueva Ecija. 


Erya ng mga operasyon ng 
702" Bde ang kabundukan ng 
Sierra Madre sa Gitnang Luzon. 
Nakatutok ang 71t IB sa mga 
lalawigan ng Nueva Ecija, Bulacan 
at silangang Pangasinan. Ang 70? 
IB naman ay nakatuon sa lalawigan 
ng Aurora, ang tanging lalawigan 
sa Gitnang Luzon na kinokonsen- 
trahan ng isang batalyon. Naka- 
pakat naman ang 703 Bde sa 
mga lalawigan sa paligid ng kabun- 
dukang Tarlac-Zambales. 

Idinagdag ng kasalukuyang 
rehimen sa rehiyon ang 54” IB na 
hinugot sa hilaga. Responsibi- 
lidad na erya nito ang kahabaan 

ng Dalton Pass sa Nueva Ecija- 
Nueva Vizcaya. 

Sa San Miguel, Bulacan naka- 
base ang buong pamunuan ng 
Special Operations. Command 
(SOCOM) na siyang namumuno sa 
Scout Rangers at Special Forces 
ng PA. Nakakonsentra ang isang 
kumpanya ng Scout Rangers na 
nakahimpil sa Balanga, Bataan, ang 
34" SR, sa parte ng Manila Bay 
na nasa Gitnang Luzon. Aktibo 
rin sa mga operasyong kontra- 
rebolusyonaryo ang tropa ng Air 
Force na nakabase sa Floridablanca, 
Pampanga at ang Special Action 
Force ng PNP sa rehiyon. 
Magkakalayo at may kanipisan 
ang pusisyon ng mga 
detatsment sa kapa- 
tagan samantalang 
masinsin at makapal 
naman sa kabun- 
dukang tulad ng 
Aurora. 

Patuloy na 
itinatayo sa Git- 
nang Luzon ang 
Citizens” Armed For- 
ces Geographical Unit 


(CAFGU). Pandagdag ito sa lakas- 
tauhan ng reaksyunaryong militar. 
Bukod sa ginugugol na pondo para 
rito ng rehimen, pinopondohan din 
ng mga pulitiko sa rehiyon ang 
iba't ibang yunit at pwersa nito para 
magamit bilang private army. 
Kasa-kasama rin ng kaaway 
sa pagtugis sa BHB at sa masa 
ang mga kriminal at bandidong 
pangkat sa rehiyon. Ang mga ito ay 
ang “Rebolusyonaryong Hukbong 
Bayan” o RHB, ang pangkating 
Baguisa at ang “Rebolusyonaryong 
Gerilya sa Arayat” o RGA. Aktibong 
ginagamit sa paniniktik sa rebo- 
lusyonaryong kilusan at sa baseng 
masa ang mga pangkating ito. 
Nananatiling masinsin ang 
pakat ng paniktik ng militar sa 
kabundukan at kapatagan. Nagsasa- 
riling nakapakat ang Military 
Intelligence Group (MIG) sa iba't 
ibang lugar sa Gitnang Luzon. Sa 
ahensyang paniktik na ito nakaasa 
ang mga pwersang impantri ng 
kaaway. Bukod sa MIG, may sarili 
ring lambat-paniktik ang mga yunit 
ng kaaway. Halimbawa nito ang 3rd 
Intelligence Service Unit (ISU) na 
tulad ng MIG na kumikilos nang 
nagsasarili at ang 65th Military 
Intelligence Company (MICO) na 
nakapaloob mismo sa mga por- 
masyong kumpanya ng PA. Aktibo 
silang nagrerekluta ng mga asset na 
ipinapaloob sa barrio intelligence 
network o BIN sa mga lugar na 

pinaglulunsaran nila ng modified 
special operations teams o MSOT. 
Ipinapasa ng mga yunit pang- 
kombat ang kanilang naipong 
impormasyon sa yunit-paniktik ng 
dibisyon. Binubuo ang mga plano 
ng pag-atake mula sa mga datos 
na ito. Mabilis na naipatutupad 
ang planong pang-operasyon dahil 
sa nakatalagang strike force ng 
dibisyon. Habang lumalarga ang 
maliliit na operasyong pangkombat 
ng mga yunit na nasa mga detats- 
ment, nakapaglulunsad naman ng 
strike operations ang dibisyon. 


Ibinukas ng rehimeng Macapa- 
gal-Arroyo ang Clark, Subic at 
iba pang lugar sa Gitnang Luzon 
para sa mga magkasanib na pagsa- 
sanay-militar ng mga tropang 
Amerikano at Pilipino. Bilang pag- 
suporta nito sa pananalakay ng US 
sa Afghanistan, ibinukas din ng 
rehimen ang Clark at Subic para sa 
refueling at transit point ng mga 
sasakyang pandigma ng US. 


SA ILALIM NG KASALUKUYANG REHI- 
men, lalong nadagdagan ang dati 
nang mahabang listahan ng mga 
paglabag ng reaksyunaryong militar 
sa karapatang-tao ng mamamayan 
sa Gitnang Luzon. Paparami ang 
mga kaso ng pangmamasaker at 
panananalbeyds sa mga kasapi ng 
BHB at sa masa. Talamak ang 
pagdukot, iligal na pagbibimbin, 
panghaharas, pananakot, panghaha- 
lughog, pagpataw ng curfew at 
pambabastos sa kababaihan. 
Nararapat lamang ang puspu- 
sang pagtuligsa at paglaban ng 
mamamayan sa Gitnang Luzon sa 
mga paglabag sa kanilang mga 
karapatan ng mersenaryong militar. 
Noong Hulyo, sa pangunguna ng 

Central Luzon Aeta Association, 
makailang beses na nagpiket ang 
mga taga-Barangay Nabuklod, Flo- 
ridablanca, Pampanga, upang igiit 
ang pagpapataalsik sa abusadong 
24th IB sa kanilang lugar. 


SA HARAP NG MASINSING PAKAT AT 
tuluy-tuloy na pag-atake ng kaaway 
sa rebolusyonaryong kilusan sa 
rehiyon, nagpalabas ng mga paalala 
at mga tungkulin ang komiteng 
rehiyon sa Gitnang Luzon upang 
wastong malabanan ang mga big- 
was ng kaaway. 


e Tungkulin ang pagpapakahusay 
sa pakikidigmang gerilya. Huwag 
ilalantad ang yunit lalo na sa 
masasamang elemento. Alamin ang 
mga nakatira sa paligid ng bina- 
basehan. Iwasan ang pagbababad 
sa makikitid na lugar at iwasang 
lumikha ng padron sa pagkilos. 
Matamang pag-aralan ang pinu- 
pwestuhan lalo na sa mga erya 
ng ekspansyon. Bukod sa maayos 
na plano ng pagkilos, magbuo ng 
angkop na planong pandepensa 
batay sa plastada ng kalupaan, 
lakas-tauhan at armas. Sa panahon 
ng laban, matalas na suriin ang 
kalagayan at laging kunin ang 
inisyatiba. 


e Maglunsad ng mga taktikal na 
opensiba upang malipol nang baha- 
bahagi ang kaaway at makakum- 
piska ng mga armas. Paghusayin 
ang gawaing paniktik. 


e Buuin ang lambat-paniktik kapwa 
sa eryang konsolidado at ekspan- 
syon. Kailangang malalimang ala- 
min ang kaaway at ang kilos nito. 
Kasabay ng pagpapaunlad ng ating 
mga lambat-paniktik, kailangang 
matukoy ang mga lambat-paniktik 


Sa ilalim ng kasalukuyang 
rehimen, lalong 
nadagdagan ang dati 
nang mahabang 

listahan ng mga 

paglabag ng 
reaksyunaryong militar 
sa karapatang-tao 

ng mamamayan 

sa Gitnang Luzon. 


ng kaaway at mawasak ang mga ito. 


e Buuin o higit na palakasin ang mga 
pangunahing pwersang panlaban 
sa antas ng rehiyon at prubinsya. 
Kailangang itayo at tuluy-tuloy 
at araw-araw na paganahin ang 
kumand sa antas ng larangang 
gerilya. Susi sa pagpapakahusay 
ang walang humpay na mga pagsa- 
sanay at pagpapaunlad ng mga dati 
nang mga kaalaman at pamamaraan, 
lalo na sa harap ng mga pagbabago 
sa kalagayan. 


MAHALAGANG SALIK ANG MAHUSAY 
na paniktik at mga taktika sa 
paglulunsad ng ilang taktikal na 
opensiba sa rehiyon. 

Matagumpay na nireyd ng BHB 
sa Front 2 ng Nueva Ecija ang 
detatsment ng PNP sa Sta. Fe, 
Nueva Vizcaya noong Nobyembre 
2000 kahit pa ito ay nasa labas na 
ng kanilang larangang gerilya. 


Matagumpay ding nadisarmahan 
ng isang SYP sa hilagang-kanlurang 
Pampanga noong Hunyo 5 ang mga 
sundalong Pilipinong umeskort sa 
mga sundalong Amerikanong kala- 
hok sa magkasanib na pagsasanay 
ng AFP at US Armed Forces sa 
ilalim ng VFA. 


19 


Pagpaparami at pagpapalaganap ng Ang Bayan 


Kumbinasyon ng kilusang masa 
at paggamit ng modernong teknolohiya 


Sa pakikipanayam kamakailan sa ilang rehiyon, naibahagi ng mga kasama 
sa Ang Bayan ang ilang mga karanasan kaugnay ng pagpapahalaga 
sa AB at ng pagtanggap, pagpaparami at pamamahagi nito. Mula 
rito, nakitang mainit ang pagtangkilik ng mga kasama, masa at mga 
alyado sa AB. Sa kalakhan ay masigla ang gawain sa pagpaparami, 
pagpapalaganap at pag-aaral dito. Gayunpaman, ibayong mapapahusay 
ang gawain ng pagpaparami at pagpapalaganap ng AB kung mahaharap 
ang ilang problemang dapat lutasin. Sa layuning makahalaw ng mga 
aral, ilalahad rito ang mga karanasan sa gawaing ito ng iba't ibang 
organo at yunit. 


Mabilis na paglalabas at pagpapalaga- 
nap ng Ang Bayan sa pamamagitan 
ng internet. Mas madalas at mabilis 
ngayon ang paglalabas ng AB upang 
makasabay ang pampulitikang 


ng AB. Kahit sa mga ito, may direk- 
syong paunlarin, hanggang sa antas 
ng mga larangan, ang kakayahan 
ng mga pwersa at yunit na gamitin 
ang internet sa maingat at ligtas na 


pamumuno ng Partido sa mabilis 
na kumpas ng mga pangyayari 
sa lipunan at rebolusyon. Tungo 
rito, mabisang nagagamit ang 
internet upang ang mga inila- 


paraan. 


Iba't ibang paraan ng pagpaparami ng 
AB. Ang pag-iimprenta ng AB at 
iba pang rebolusyonaryong propa- 
ganda ay ginagawa sa iba't ibang 
paraan batay sa kakayahan, rekurso 
at kalagayan ng mga yunit ng 
Partido, hukbong bayan at mga 
organisasyong masa. Napagkukum- 
bina ng mga kasama at masa ang 
paggamit ng modernong paraan 
para sa mabilisan, maramihan at 
mataas na kalidad sa pagpaparami at 
ang paglulunsad ng kilusang masa 
para sa tiyak, ligtas at simpleng 
pagpaparami ng kahit maliit na yunit 
sa pinakabatayang antas. Pinararami 
ang AB sa pamamagitan ng v-type, 
makinang mimeograph, photocopier, 
computer printer at mga imprentang 
offset at digital duplicator (mas kilala 
bilang Riso). 


labas na isyu ng AB at iba pa 
nating rebolusyonaryong propa- 
ganda ay kaagad na nakukuha 
saan mang dako ng bansa at 
daigdig na naaabot ng internet. 
Kalakhan ng mga rehiyon at 
namumunong organo at maging 
ilan sa mga komite at istap sa 
antas ng prubinsya at larangan 
ay mayroon nang kakayahang 
kumuha ng sariling kopya mula 
sa internet. Kagyat nila itong 
napararami at naipamama- 
hagi sa ibang yunit. Ilan na 
lamang ang umaasa sa lihim 
na linyang pangkomunikasyon 
ng Partido para sa mga kopya nila 

SaKabiku- 
lan, samanta- 
lang may 
ilang yunit 
na gumaga- 
mit na ng 
abanteng 
paraan sa pag- 
iimprenta, v-type at 
makinang mimeograph ang 

pangunahing ginagamit upang 
paramihin ang 4B, Silyab 
(rehiyunal na rebolusyonaryong 
pahayagang masa) at iba pang 
rebolusyonaryong propaganda. Ang 
v-type ay binubuo ng silkscreen 
na inunat sa kwadrong kahoy at 

ginagamit sa pamamagitan ng man- 
wal na paghagod ng tinta sa istensil 
na ikinakabit dito. Dahil karamihan 
sa mga yunit ng BHB sa rehiyon ay 
may kakayahan at rekurso para sa 
ganitong sistema ng pag-iimprenta, 
ang tungkulin sa pagpaparami ay 
mabisa at mabilis na nagagampanan 
sa malawak na hanay ng organi- 
sasyon at nagreresulta sa dami ng 
kopyang sapat para sa Partido, mga 
yunit ng BHB at organisadong 
masa. 

Susi sa pagpaparami ng AB 
at iba pang rebolusyonaryong 
propaganda sa pamamagitan ng 
ganitong teknolohiya ang masiglang 
partisipasyon ng masa. Kalakaran 
na ang pagtutulungan ng hukbo 
at masa sa iba't ibang bahagi ng 
pagpaparami ng mga nakasulat na 
propaganda. Mula ito sa pagbili 
ng mga suplay, aktwal na pag- 
hahagod, pagtiyak sa seguridad 
habang nag-iimprenta, hanggang sa 
pamamahagi ng mga babasahin sa 
mga kasama at pwersa ng hukbong 
bayan, masa at mga alyado. Malaki 
ang naitutulong ng mga guro, mga 
propesyunal at iba pang nag- 
uupisina na nakatira sa kanayunan 
sa pagbili ng papel, istensil at tinta 
at sa paghiram ng makinang mimeo- 
graph sa mga paaralan. 

Sa ibang rehiyon, pinararami 
ang AB at iba pang rebolusyo- 
naryong babasahin sa pamamagitan 
ng mga komersyal na imprentang 
offset na pag-aari ng mga alyado o 
pinatatakbo ng mga organisadong 
manggagawa. Sa isang rehiyon, 
may lambat ng mga imprentang 
salit-salitang ginagamit ng mga 
kasama. Sa pamamagitan ng gani- 
tong sistema, mas mabilis ang 
pagpaparami at natitiyak na mas 

malinis at kaiga-igayang basahin 
ang mga kopya. Marami na ring 
rehiyon ang gumagamit ng digital 
duplicator. 

Sa kalunsuran ng karamihan 
ng mga rehiyon, karaniwan ang 
paggamit ng makinang mimeo- 
graph, photocopier at computer 
printer. May ilang gumagamit na 
rin ng imprentang offset at digital 
duplicator para sa sa maramihang 
pag-iimprenta. Pinararami rin ng 
mga indibidwal na kasapi ng 
Partido, mga alyado at kaibigan ang 
mga rebolusyonaryong babasahin sa 
pamamagitan ng mga photocopier 
o computer printer sa kanilang mga 
upisina o eskwelahan. Ipinamama- 
hagi ito nang paisa-isa sa kanilang 
mga kaibigan, kaklase o kaupisina. 


Mabilis na pamamahagi ng mga kopya 
ng AB sa mga sonang gerilya. Sa 
pamamagitan ng malawak at masig- 
lang kilusang masa, matagumpay 
na nakapagbreyktru ang isang rehi- 
yon sa suliranin ng mabagal na 
sentralisadong pamamahagi ng mga 
kopya ng AB at lokal na rebolus- 
yonaryong pahayagan sa batayang 
antas ng Partido, hukbong bayan 
at mga organisasyong masa. Mula 
sa mga unang binabagsakan ng 
mga kopya mula sa imprenta, 
isinasabalikat ng mga aktibistang 
masa ang buong gawain sa pagti- 
tiyak na ligtas at mabilis ang 
pagpaparsela, pagbibyahe at pama- 
mahagi ng libu-libong kopya ng 
mga rebolusyonaryong pahayagan 
hanggang makaabot ang mga ito sa 
lahat ng mga yunit ng Partido at 
hukbong bayan sa mga prubinsya, 
larangan at seksyon at sa mga 
rebolusyonaryong organisasyong 
masa sa mga kinikilusang baryo. 


Maging ang paghahatid sa mga kopya 
nito sa mga alyado at masmidya 
ay isinasabalikat ng mga aktibistang 
masa. Marami ring mga drayber 
at konduktor ng mga sasakyang 
pampasahero ang naaasahan sa pag- 
lingat, pagbibyahe at paghahatid ng 
mga parsela. Sa loob lamang ng 
tatlong araw, agad na natatapos ang 
buong proseso ng pamamahagi. 

Mahalagang mapag-aralan ng 
iba't ibang rehiyon ang karanasang 
ito upang makita kung paano maka- 
pagpapatupad ng katulad nito ayon 
sa kani-kanilang kalagayan. 


AB, materyal para sa pag-aaral. Mainit 
ang pagtangkilik sa AB bilang 
mahalagang kasangkapan sa pag- 
aaral sa pagsusuri at paninindigan 
ng Partido sa mga tampok na isyu at 
gabay sa pagkilos ng mga kasama 
at rebolusyonaryong masa. 
Regular na aktibidad ng mga 
yunit ng hukbo ang pormal na 
pag-aaral ng buu-buong isyu o 
kaya'y mga piling artikulo ng AB. 
Nagsisilbing instrumento ang AB sa 
konsolidasyon ng Partido hanggang 
sa batayang antas. Sa pamamagitan 
ng mas madalas ngayong paglalabas 
(buwanan), higit na nakapagsisilbi 
ang AB sa pagsubaybay at pagsusuri 
ng mga mambabasa sa mga isyu at 
takbo ng pulitika sa bansa at mga 
pangyayari sa daigdig. “Damang- 
dama ang pamumuno ng Partido 
sa rebolusyon at sa kilusang masa, 
at nagsisilbi itong giya sa mga 
kasama,” anang ibang kasama. 
Tinukoy din ng mga kasama na 
nakapagpasigla at nakapagpadali ng 
pagbabasa ang mas kaiga-igayang 
presentasyon ng AB. Inihalimbawa 
nila ang pag-igsi ng mga artikulo, 
pag-igsi ng mga pangungusap at 

pagiging ilustratibo at kawili-wili 
ng mga drowing. 

Sa rehiyong Ilokos-Kordilyera, 
ang AB ay ginagamit din bilang 
materyal para sa mga pagsasanay sa 
literasiya ng mga kasama. Pinapipili 
ang mga estudyante ng gusto nilang 
artikulo at ito ang ginagamit sa 
pagsasanay. Ang mga drowing ay 
ginagamit naman ng maraming 
instruktor bilang biswal sa iba pang 
mga pag-aaral. 

Sa parehong rehiyon, palaging 
tinitiyak ng mga organong teritoryal 
na ang mga guro sa teritoryong 
saklaw nila at kanugnog na puting 
purok ay nabibigyan ng mga kopya 
ng AB. Ginagamit ng mga guro ang 
AB bilang sanggunian sa pagtuturo. 
Madalas na ring natatagpuan ang 
mga kopya ng AB sa mga silid- 
aklatan ng ilang paaralan. 


Pagpapalaganap ng mga nilalaman ng 
AB sa mga lokal na istasyon ng radyo 
at lokal na pahayagan. Sa Cagayan 
Valley, ang ilang mga artikulo sa 4B 
ay buung-buong ibinobrodkas sa 
ilang istasyon ng radyo na napaki- 
kinggan sa malawak na bahagi 
ng Hilagang Luzon at maging sa 
buong bansa. Tampok dito ang 
pagpapalaganap sa lokal na radyo 
ng espesyal na isyu ng AB noong 
Hulyo tungkol sa pagpapataw ng 
parusang kamatayan sa pasistang si 
Col. Rodolfo Aguinaldo. Buu-buo 
itong sineryalisa sa Bombo Radyo 
at isinahimpapawid sa lahat ng mga 
istasyon nito sa buong Pilipinas. 
Bukod rito, may dalawa pang 
lokal na pahayagan na pana-pana- 
hong naglalathala ng mga buu-buo 
ring artikulo mula sa AB at mga 
pahayag mula sa iba pang pambansa 
at panrehiyong organo ng Partido 
Komunista ng Pilipinas. 

(CA PANANALANTA NG PASISTANG ESTADO 

Mga kaso ng paglabag 
sa karapatang-tao 
(Hulyo-Oktubre 2001) 


Oktubre 21. Tinortyur at sinal- 
beyds ng pitong nagpapatrulyang 
tropa ng pinagsanib na PNP-SAF 
1* Bn at PNP-Region 4 sa pamu- 
muno ni Insp. Erickson Dilag 
ang apat na sibilyan sa Sityo 
Casunugan San Isidro, Barangay 
San Jose, Antipolo, Rizal sa 
paratang na sila ay mga Pulang 
mandirigma. Ang mga 
biktima, na nangangaso 
sa gubat nang sila'y sh; 
patayin, ay 
sina Raul 2 
Magisa, 40; AN A 
Emiliano de A 
la Rosa, 46; 
ang anak niyang si 
Reynaldo, 26; at Domi- 

nador Anacleto, 30, pawang mga 
residente ng Antipolo. Lahat 
sila ay binaril nang malapitan, 
basag ang mga bungo, may mga 
saksak at taga sa katawan at 
bali ang mga buto sa daliri. 
Nang maipit sa pangyayari, 
nag-imbento ng mga paratang 
ang PNP at ipinagyabang ang 
kinumpiska nitong apat na 
shotgun, na sa aktwal ay ginamit 
ng mga biktima sa pamamaril 
ng baboy damo. 


Oktubre 17 at 18. Muling luma- 
laganap sa Davao City ang 
pagsalbeyds ng mga grupong 
vigilante samga pinaghihinalaang 
kriminal. Pinatay noong Oktubre 
17 sa Davao City ng mga naka- 
motorsiklong vigilanteng sina 
Sammy Jagonos at Wiseley 
Castrudes, kapwa 17 anyos, at 
kinabukasan, si Felcris Serojales, 
19. Tinuligsa ng may 300 kasapi 
at tagasuporta ng Kabiba Alliance 
for Children’s Concerns ang 
pagpatay sa tatlo kasabay ng 
paggunita sa alaala ng iba pang 
kabataang pinatay sa lunsod ng 
Davao mula 1995. 


Oktubre 13. Pinatay sa San Carlos, 
Bukidnon sina Ananias Tahuyan, 
50, at Rodolfo Dazing, 42, 
tagasuporta at myembro ng San 
Luis Bukidnon Native Farmers’ 
Association na nakikipaglaban para 
sa karapatan nila sa lupang ansestral 
ng mga Manobo. Pinakahuli lamang 
ito sa sunud-sunod na pagpaslang 
sa mga kasapi ng mga organisasyon 
ng mga Manobo. Noong maagang 
bahagi ng Setyembre, pinatay si 
Samuel Bento, pinuno ng Tribal 
Organization of San Jose sa 

Maramag, Bukidnon. Noong Set- 
yembre 27, pinagbabaril ang bahay 
ni Datu Marcial Tahuyan, kapatid 
ni Ananias. Malubhang nasugatan 
sa pamamaril ang asawa ni Ananias 
na si Virginia. Noong unang linggo 
ng Oktubre, pinagbantaan ng isang 
upisyal ng gubyernong babarilin ang 
mga minorya kung ipagpapatuloy 
ang kanilang pakikipaglaban. 
Oktubre 9. Marahas na binuwag 
ng may 70 armado at de-batutang 
pulis ng Philippine Economic Zone 
Authority ang piketlayn ng limang 
buwan nang nagwewelgang mga 
manggagawa ng Triple Eight Gar- 
ments Manufacturing Corp. na 
karamiha'y kababaihan. Ang Tri- 
ple Eight Garments ay nasa Cavite 
Export Processing Zone sa bayan ng 
Rosario. Una'y tinangkang buwagin 
ng mga pulis ang barikada ng mga 
manggagawa sa pamamagitan ng 
pagpapalusot dito ng mga eskirol 
na nakasakay sa van at motorsiklo. 
Nang di matinag ang mga naka- 
barikada, binomba sila ng tubig. 
Nabigo pa rin ito hanggang 
ipawasak ng mga upisyal ng 
kumpanya ang mga barung-barong 
ng mga manggagawa. Walong 
kababaihan ang nasugatan. 
Oktubre 9. Dinakip ng Bulacan 
PNP sina Robert Veterbo, Nonato 
de Guzman, 
Virgilio Val- 
dez, Igmidio 
Villanueva, 
Faustino 
Isidro, Bobet 
Francisco at 

Teodoro Flores sa Barangay 
Calumpang, San Miguel. Pina- 
ratangan ng PNP ang pito na 
mga kasapi ng BHB samantalang 
pawang mga magsasaka sila sa 
naturang barangay. 

Oktubre 8. Marahas na binuwag 

ng may 40 
pulis kabi- 
lang ang mga 
elemento ng 
Special Wea- 
pons and Tac- 
tics, at mga 
gwardya ng 
Department of Agrarian Reform 
(DAR) ang piket ng mga magsa- 
sakang kabilang sa Task Force 
Mapalad-Negros sa tapat ng DAR 
sa Quezon City. Hinihintay ng mga 
magbubukid si DAR Sec. Nani 
Braganza na nangakong makikipag- 
dayalogo sa kanila nang buwagin ng 
mga pulis at gwardya ang kanilang 
hanay. Maraming manggagawang 
bukid ang nasugatan sa marahas na 
dispersal. 

Oktubre 8. Pinaslang ng mga 
elemento ng Task Force Banahaw 
ang isang Mangyang kinilala bilang 
Lando Cabagay, 40, ang kapitan 
ng Barangay Bonbon, Mansalay, 
Oriental Mindoro, at lider ng Bayan 
Muna na si Roger Fernando. Sa 
parehong linggo, dinakip naman 
ng mga sundalo ng 204” Infantry 
Brigade si Rigmay Maranggat, lider 
ng Samahang Pantribo ng mga 
Mangyan sa Mindoro, habang 
namamalengke sa bayan ng Roxas, 
Oriental Mindoro. 

Setyembre 20. Inambus at pinas- 
lang sa Tartaro, San Miguel, Bula- 
can ng mga tropa ng 1* Scout 


Ranger Regiment at 56? IB ng 
Philippine Army si Wilfredo 
Mananghaya, tagapangulo ng 
Bayan Muna sa San Miguel at 
myembro ng Alyansa ng mga 
Magbubukid sa Bulacan. Kabilang 
siya sa mga tumututol sa quarrying 
at iligal na pagtotroso sa naturang 
bayan. 

Setyembre 7. Pinaslang at nila- 
pastangan ng mga CAFGU at 
Marines ang bangkay ni Ibno 
Mallaji, isang magniniyog na 
pinaghinalaang myembro ng Moro 
Islamic Liberation Front (MILF) sa 
Sumisip, Basilan. Patungo siya sa 
moske nang hulihin ng mga tropa. 
Matapos makuhanan diumano ng 
ID ng MILF, kinaladkad siya sa 
isang kubo, itinali sa bato, kinulata, 
ipinako ang mga hita, tinadtad ng 
itak ang mga balikat at binaril sa 
noo. Sinunog pa ng mga pasista 
ang kanyang bangkay. Ang pamilya 
ni Ibno ay kabilang sa 78,736 
mamamayang pinalayas sapul nang 
maglunsad ng mga “pag-atake” ang 
AFP laban sa Abu Sayyaf. Kaugnay 
ng mga paglabag sa karapatang- 
taong ito ang iligal na pag-aresto sa 
59 Moro at pagsalbeyds sa siyam 
na iba pa. Isa sa mga pagsalbeyds 
ay ginawa mismo sa loob ng isang 
istasyon ng PNP sa Basilan. 

Kaugnay din nito, noong huling 
bahagi ng Agosto ay pwersahang 
pinalikas, minortar at ninakawan 
ng mga naturang sundalo ang 
mamamayan ng Irreley, Guiong, 
Sumisip, Basilan. 

August 20. Habang nagsasagawa 
ng demolisyon bandang 10:30 ng 
gabi sa isang maralitang komunidad 
sa bayan ng Dasmariñas, namaril 

ang mga gwardya ng security 
agency na pag-aari ni Gob. Ayong 
Maliksi ng Cavite. Tatlong sibilyan 
ang napatay kabilang ang buntis na 
si Marilyn Mil at apat na iba pa 
ang nasugatan sa 500 pamilyang 
pwersahang napalikas ng madugong 
demolisyon. 

Agosto 9-10. Dinukot at 
sinalbeyds ng mga sundalo ng 22"4 
Special Forces Company si Johnny 
Kamareg, 55 taong gulang, isang 
magsasaka, sa Betwagan, Sadanga, 
Mountain Province. Dinukot siya 
noong Agosto 9. Noong Agosto 11 
ay natagpuan ang kanyang bangkay 
sa isang kanal malapit sa kanyang 
sakahan. Pinalabas ng militar na 
isa siyang Pulang mandirigma na 
napatay sa engkwentro sa pagitan 
nito at ng BHB. 

Agosto 6. Dinemolis ng mga 
elemento ng 
Special Wea- 
pons and 
Tactics at ng 
40-kataong 
tim sa demo- 
lisyon ang 
mga bahay 
ng humigit-kumulang 50 pamilya 
sa Indang, Cavite. 

Hulyo 31. Walang pakundangang 
pinaputukan ng mga elemento ng 5" 
SFC ng 4? SFBn sa pamumuno ni 
MSgt. Rolando Austria ang bahay 
ng sibilyang pinaghihinalaang 
hinihimpilan ng isang yunit ng 
BHB sa Sityo Malasena, Barangay 
Tala, Rizal, Laguna. Dito'y nasawi 
sina Merly Guia Ybañez na pitong 


24 


buwang buntis sa kambal niyang 
dinadala at ang limang taong 
gulang na anak niyang si Christian. 

Hulyo 26. Pinalayas sa 
kanilang mga tahanan 
ang may 300 pamilya 
mula sa Pabahay 
2000 sa General 
Trias, Cavite. 

Hulyo 22. Pinag- 
babaril hanggang sa 
mapatay ng mga kasapi 
ng Philippine Army si Milagros 
Belga, 41, isang volunteer worker 
ng Karapatan, sa harap ng kanyang 
pamilya sa kanilang tahanan sa 
Magdalena, Laguna. Nang mag- 
usisa ang Karapatan sa Philippine 
Army, pilit nitong pinalilitaw na 
nakikipagtulungan sa kanila ang 
naturang ginang at ibinintang ang 
pagpatay dito sa BHB. 

Hulyo 10, 2001, madaling araw. 
Pinagbabaril ng mga elemento ng 
417? PPMG at 1* IB ang bahay 
ni Armando Arellano sa Igang, 
Lucban, Quezon. Napatay si Arel- 
lano, nasugatan ang asawa niyang 
si Myrna (may tama sa likod at 
balikat) at gayundin ang dalawa 
niyang anak na babae (Jocelyn, 14 
taon, may tama sa kanang hita, 
at Rochelle, walong taon at may 
tama sa pigi). Pinalalabas ng militar 
na isang Pulang mandirigma ang 
pinatay nilang sibilyan. 

Hulyo 7 at 11. Iligal na inaresto 
at binimbin ng PNP hanggang 
Agosto 10 sina Eduardo Cacayuran 
(hinuli noong Hulyo 7) at Avelino 
Dacanay (hinuli noong Hulyo 11) 
sa Bangued, Abra sa bintang na 
sangkot sila sa pagpatay kay 
Conrado Balweg. 


Pagpatay sa mga hors d combat 
Agosto 1. Dalawang Pulang 
mandirigma ang tinortyur at sinal- 
beyds nang makubkob sila sa 
Barangay s Montelago, Naujan, 
Oriental Mindoro. Tinangka ring 
barilin ang isang kabataang 
naghudyat ukol sa presensya ng 
kaaway. Si Eman Florendo (Ka 
Minervo) ay nahuli nang buhay ng 
mga tropa nina Major Capote at 
1Lieutenant Fortuno ng pinagsanib 
na 2"! Scout Ranger Coy at MIG 
14. Pinagsisipa, kinulata, kinaladkad 
sa batuhan at ibinilad siya sa init ng 
araw habang nakababad ang kanyang 
katawan sa tubig lawa. Binaril siya 
sa dibdib. Si Erwin Bacarra (Ka 
Elre) naman na tinamaan lamang 
sa paa at wala nang laban ay 
tinadtad pa ng bala. Sa autopsy 
ay natuklasang binasag pa ang 
kanyang ari. Pagkapatay sa mga 
kasama, animo'y hayop na isinako 
ang mga bangkay nila. Planong 
ipahila lamang sa halip na isakay 
sa bangka ang mga bangkay subalit 
napigilan ito ng mga taumbaryo. 
Hulyo 31. Pinatay ng kaaway 
si Herman de Castro (Ka Edwin) 
matapos itong dukutin mula sa San 
Pablo Community Hospital habang 
nagpapagamot. Si Ka Edwin ay 
nasugatan sa braso sa labanan sa 
pagitan ng BHB at isang platun 
ng Back to Basics Class 01-01 
sa Sta. Lucia, Nagcarlan, Laguna 
noong Hulyo 31. Agad siyang dinala 
sa ospital ng mga kasama. Noong 
Agosto 1, kinuha siya sa ospital nina 
Lt. Col. Danilo Leyva at Sgt. Rodolfo 
de Guzman ng Task Force Banahaw 
upang dalhin umano sa ospital sa Fort 
Bonifacio. Ang mga papeles na B 

Naghuhuramentado ang mga terorista 
at mersenaryong AFP at PNP 
ni Macapagal-Arroyo sa kanayunan 


Pahayag ni Gregorio “Ka Roger” Rosal 
Tagapagsalita, Partido Komunista ng Pilipinas 


Philippines (AFP) at Philippine National Police (PNP) na 


N ng mga terorista at mersenaryong Armed Forces of the 


alagang-alaga at mahal na mahal ni Gloria Macapagal-Arroyo 


ay walang habas na naghahasik ng lagim sa kanayunan ng buong 
bansa. Higit na makahayop at ibayong mas karumal-dumal ang 
mga pamamaslang at iba pang anyo ng mga operasyong militar na 
inilulunsad ngayon ng AFP at PNP laban sa Bagong Hukbong Bayan 
(BHB) at sa Moro Islamic Liberation Front-Bangsamoro Islamic 
Armed Forces (MILF-BIAF). Subalit ang higit na nagtatamasa ng 
ibayong pinsala sa buhay at ari-arian at walang habas na mga 
paglabag sa karapatang-tao ay ang mga ordinaryong mamamayang 
pinaghihinalaan ng mga terorista ni Macapagal-Arroyo na baseng 


masa ng hukbong bayan. 


Sa bawat operasyon ng AFP at 
PNP, tinitiyak ng mga ito na may 
nadadamay na sibilyan sa layuning 
maghasik ng lagim sa mamamayang 
nagsisilbing dagat na languyan ng 
mga gerilya ng bayan. Maging sa 
hibang na all-out war ni Macapagal- 
Arroyo (na sinimulan pa ni Estrada) 


laban sa bandidong Abu Sayyaf, 
ang nagtatamo ng pinakamatinding 
pinsala ay ang walang kalaban- 
labang mga sibilyang Moro, lumad 
at Kristyano sa mga lalawigan ng 
Basilan, Sulu at ilang bahagi ng 
Zamboanga. 


Sa kanayunan ng Timog 


Q- 


tila ibinubuhos ng 
naghuhuramentadong AFP at PNP 
ni Macapagal-Arroyo ang kanilang 
karumal-dumal na pamamaslang B 


Katagalugan, 


4 dala-dala nila para mailabas si 
Ka Edwin ay sapilitang pinalagyan 
ng kanyang thumbmark (marka 
ng hinlalaki). Hindi dinala si Ka 
Edwin sa Fort Bonifacio. Noong 
Agosto 3 ay natagpuan ang 
kanyang bangkay sa Funeraria 

Guevara sa San Pablo City. 

Hulyo 26. Pinabayaan ang suga- 
tang si Ka Miro (Dino Noroña, 
isang mandirigmang tubong Sta. 
Cruz, Laguna at anak din ng isang 
retiradong upisyal militar) matapos 
ang labanan sa pagitan ng BHB at 


mga elemento ng 59” IB sa Sityo 
Pulong Bestre, Barangay Tungkod, 
Sta. Maria, Laguna. Hindi malubha 
ang sugat na natamo niya sa labanan 
subalit napag-alaman na lamang 
makalipas ang ilang araw na siya'y 
namatay. 

4 sa mga Pulang mandirigmang 
nabibihag at naging hors de combat 
na o nawalan na ng kakayahang 
lumaban. Ayon sa CARHRIHL 
(Comprehensive Agreement on 
Respect for Human Rights and 
International Humanitarian Law) 
at sa itinataguyod nitong pandaig- 
digang mga batas ng digma, ang 
mga bihag ay dapat gamutin at ala- 
gaan ng mga nakabihag sa kanila. 
Maging ang mga inosenteng sibil- 
yang pinaghihinalaang mga taga- 
pagtaguyod ng BHB ay nagiging 
biktima rin ng mga karumal-dumal 
na pananalanta at pamamaslang sa 
kamay ng mga terorista at berdugo 
ng gubyerno. 

Ang mga ito ay malinaw na mga 
palatandaan na isang sistematikong 
patakaran ng reaksyunaryo't 
mersenaryong AFP sa ilalim ng 
rehimen ni Macapagal-Arroyo ang 
sadyang paghahasik ng lagim sa 
pamamagitan ng mga kontra-rebolus- 
yonaryong kampanyang tinatawag 
nila ngayong Internal Security 
Operations (ISO). 

Kahit na ipinangalandakan ni 
Macapagal-Arroyo na papalitan 
nito ng “all-out peace approach” 
ang all-out war policy ng pinatalsik 
na si Estrada, malinaw mula sa 
datos ng mga pangyayari na 
ipinagpapatuloy nito at lalo pang 
pinatindi ang pananalakay ng 
kanyang mersenaryo at teroristang 
AFP at PNP sa mga larangang 
gerilya ng BHB. 

Ipinagpapatuloy ng AFP ni 
Macapagal-Arroyo ang sinimulan 


26 


ng rehimeng Estrada na Internal 
Security Operations bilang pangu- 
nahing sangkap ng kontra- 
rebolusyonaryong kampanyang 
tinatawag ngayong Campaign Plan 
Balangai. Ang kontra-rebolusyo- 
naryong kampanyang ito ay mahig- 
pit na naiimpluwensyahan ng 
oryentasyong “Back To Basics” 
at iba pang doktrinang pang-ope- 
rasyong binalangkas sa US. Ang 
oryentasyong “Back To Basics” ay 
walang iba kundi ang lantay-militar 
na reoryentasyon ng doktrina ng 
AFP at PNP sa kontra-rebolus- 
yonaryong kampanya at mga ope- 
rasyon nito tungo sa paggamit 
ng pinakabrutal na pasistang anyo 
ng pagsupil sa mga rebolusyonar- 
yong pwersa at mga sibilyang 
pinaniniwalaang kapanalig ng, o 
kumakandili sa, rebolusyonaryong 
kilusan--ang pagbabalik sa pina- 
kamalagim na paraan ng panunupil 
na ipinatupad ng AFP noong pasis- 
tang paghahari ng diktador na si 
Marcos. Isinaisantabi na nito ang 
mga gawaing pang-sibilyan (tulad 
ng Civilian Military Operations, 
tipong-SYP na Special Operations 
Teams, bahaging “development” 
ng Clear-Hold-Consolidate-Deve- 
lop at mga katulad nito). Lubos 
na inalis na nila ang oryentasyong 
“winning people's hearts and 
minds” (pagkabig sa puso at isip ng 
mamamayan). Trabaho na umano 
ito ng mga sibilyang ahensya. Ang 
trabaho raw ng AFP ay tanging sa 
paglaban. Ang gusto nilang mga 
tipo ng laban ay yaong nagpapakita 
ng kanilang superyoridad sa mili- 
tar. Wala na rin silang pakundangan 


kung may madamay na sibilyan 
dahil bahagi lamang diumano ito 


ng gera. Bahala na sa mga 
madadamay ang mga sibilyang 
ahensya. 


Wala pang isang taong nanu- 
nungkulan si Macapagal-Arroyo, 
pinakawalan na nito ang bangis ng 
buong makinarya ng AFP sa higit 
na karumal-dumal na mga paglabag 
sa karapatang-tao at pananalakay sa 
mamamayan. Gayong napakaiksing 
panahon pa lamang itong nakauupo 
sa poder, higit na masahol ang 
mga nagaganap na paglabag na ito 
kaysa sa panahon ni Estrada. Ganito 
ang paraang alam ni Macapagal- 
Arroyo para bayaran ang kanyang 
utang na loob sa mga mamamayang 
nakibaka para patalsikin si Estrada 
at nagbigay-daan tungo sa kanyang 
pagkaluklok bilang pangulo ng 
bansa. 

At ang mersenaryo, reaksyu- 
naryo at tigib-ng-katiwalian na 
AFP at PNP, na mahal na mahal 
at palaging nasa prayoridad ni 
Macapagal-Arroyo (sa badyet at 
mga promosyon) ang kanyang 
pangunahing instrumento sa pana- 
nalakay at terorismo laban sa 
sambayanan. Kagaya rin ng ban- 
didong Abu Sayyaf, ang AFP at 
PNP ang mga tunay na terorista. 
Pagkakaiba nga lamang ng Abu 
Sayyaf sa kanila--ang pangu- 
nahing target nito ay iyong mga 
may kakayahang magbayad ng 
ransom (pantubos) habang ang 
pangunahing binibiktima ng mer- 
senaryo at teroristang AFP at PNP 
ay ang naghihikahos na masang 
anakpawis. 

ISTASYON NG PNP, DETATSMENT 
NG MILITAR SA AGUSAN SUR, 
SINALAKAY 


Nireyd nitong Oktubre 8 ng 25 
Pulang mandirigma sa ilalim ng Fr. 
Frank Navarro Command ng Bagong 
Hukbong Bayan (BHB) ang himpilan 
ng PNP sa Doa Maxima, San Luis, 
Agusan del Sur at isang kalapit 
na detatsment ng Philippine Army. 
Ayon sa Lingkawas, rebolusyonar- 
yong pahayagang masa sa Hilaga- 
Silagang Mindanao, matagumpay na 
naisagawa ang reyd sa himpilan ng 
PNP sa loob ng 20 minuto nang 
hindi man lamang nagpapaputok ang 
BHB. Pagkatapos nito ay tumungo 
ang BHB sa detatsment ng militar na 
noo'y walang bantay. 

Sinimulan ang reyd sa istasyon 
ng PNP sa pagdisarma ng mga 
Pulang mandirigma sa mga gwardya 
sa labas habang ginaganap ang 
flag ceremony. Pagkatapos nito ay 
mabilis na pinaligiran ng BHB ang 
istasyon at dinisarmahan ang iba 
pang tropa ng PNP. Nasamsam 
mula sa istasyon ng PNP ang siyam 
na M16, dalawang M14, dalawang 
45, isang pistolang 9 mm, mga 
bala, isang kamera at isang radyong 
pangkomunikasyon. 

Hindi kaagad nakapagtawag ng 
reimporsment ang mga nadisarma- 
hang pulis dahil kinumpiska rin ng 
mga Pulang mandirigma ang gamit 
pangkomunikasyon sa himpilan. 

5 SUNDALO PATAY, 2 SUGATAN SA AMBUS SA BUKIDNON 


Limang sundalo ang napatay at dalawa ang sugatan nang tambangan 
ng mga gerilya ng BHB ang isang platun ng 10!" Special Forces Company 
ng Philippine Army. Kabilang sa mga napatay ang mismong kumander ng 
naturang kumpanya na si Capt. Apollo Palasula. Nagpapatrulya ang mga 
sundalo nang ambusin sila sa Upper Balaas, Barangay Mabuhay, San Fer- 
nando, Bukidnon nitong Oktubre 27. 


HEPE NG PNP TARLAC, INAMBUS NG BHB 


Matagumpay na inambus ng BHB ang hepe ng Police Mobile Group ng 
prubinsya ng Tarlac na si Chief Supt. Arturo Tabustan nitong Oktubre 29. Pa- 
punta si Tabustan sa kanyang upisina nang tambangan ng mga Pulang mandi- 
rigma sa La Paz, Tarlac, bandang alas-7 ng umaga ng araw na iyon. 


PLANTASYONG MULTINASYUNAL PINARUSAHAN 


Pinarusahan ng BHB nitong Oktubre 20 ang Stanfilco, isang dambu- 
halang plantasyon ng mga saging na pang-eksport, sa Barangay Buhay, 
Makilala, North Cotabato. Ang Stanfilco ay pag-aari ng Dole Philippines, 
isa sa pinakamalalaking multinasyunal na pang-agribisnes sa buong 
mundo. Sinunog ng BHB ang isang bodegang may lamang 80 kahon ng 
mga saging na pang-eksport, tatlong timbangan at isang traktora. 


MAJOR NG AFP, PATAY SA SARILING REYD SA NUEVA ECIJA 


Isang upisyal ng AFP ang namatay matapos niyang pamunuan ang 
pagkubkob sa hinihimpilan ng mga Pulang mandirigma nitong Oktubre 8 
sa Barangay Conversion, Pantabangan, Nueva Ecija. 

Malubhang nasugatan hanggang sa tuluyang namatay si Maj. Roger 
Eligino, upisyal sa operasyon at paniktik ng 54? IB at myembro ng 
Philippine Military Academy Class 1984. 

Matapos mamatayan ng pinuno, nagwala ang mga kawal ng 54" IB at 
pinagbalingan ng galit ang mga mangingisda sa naturang barangay. 


NDFP, BUMATI SA IKA-73 ANIBERSARYO NG COMMUNIST PARTY 
OF PERU-PATRIA ROJA 


Binati ng NDFP ang Communist Party of Peru (Patria Roja o Red 
Fatherland) sa ika-73 anibersaryo nito nitong Oktubre 7. Ayon sa pahayag ng 
NDFP, walang pinag-iba ang sitwasyon sa Peru at Pilipinas. Ang mamamayan 
ng dalawang bansa, anito, ay kapwa nag-aadhika na magtagumpay na ang 
pambansa-demokratikong rebolusyong tumatanaw sa sosyalismo, gayundin 
ang paglaban sa imperyalismong US. Pinuri ng NDFP ang mga komunistang 
Peruvian sa matatag na pagsusulong ng rebolusyon. 

4 MGA BALITA 


INILUNSAD NG KILU- 
sang Magbubukid 
ng Pilipinas (KMP) 
ang “Buwan ng 
mga Magsasaka” ngayong Oktubre 
sa pamamagitan ng serye ng mga 
aksyong masa sa buong kapuluan 
na tumuligsa sa imperyalismo bilang 
dambuhalang salot sa mga magsa- 
saka't mangingisda. 

Sa Metro Manila, tangan ang 
islogang “JUNK WTO”, naglunsad 
ng isang demonstrasyon ang halos 
2,000 myembro ng KMP, Pam- 
bansang Samahan ng mga Mama- 
malakaya (PAMALAKAYA ) at iba 
pang mga grupong magsasaka mula 
sa Cagayan Valley, Gitnang Luzon 
at Timog Katagalugan nitong Oktu- 
bre 18 sa tapat ng tanggapan ng 
Department of Agriculture (DA). 
Tinutulan nila ang masugid na pag- 
sunod ng Pilipinas sa mga pata- 
karan ng World Trade Organi- 
zation (WTO) na nagreresulta sa 
dislokasyon ng daan-daan libong 
magsasaka't mangingisda, nagsisil- 
bing banta sa seguridad sa pagkain 
ng bansa, kumikitil sa lokal na pro- 
duksyon sa agrikultura at nagdu- 
dulot ng iba pang anyo ng pasakit 
sa mga magbubukid. 

Kinabukasan, nagmartsa patu- 
ngong Morayta ang mga magsasaka 
upang sumanib sa mas malaki 
pang bilang ng multisektoral na 
pormasyon. Tumuloy sila papalapit 
sa Malakanyang at itinambol ang 
pagtutol sa WTO at ang panawagan 
para sa pagpapatupad ng tunay 
na repormang agraryo. Pagkatapos, 
dumiretso ang mga nagmartsa sa 
embahada ng US upang iprotesta 

ang imperyalistang pandarambong 
at ang digmang agresyon laban sa 
Afghanistan. 

Nitong Oktubre 18 at 19, ini- 
lunsad rin ang ikalawang Church 
Peasant Conference kung saan sa 
kauna-unahang pagkakatao'y akti- 
bong lumahok ang mga obispo, 
pari't madre ng Kamaynilaan sa 
pagtalakay ng mga isyung kinaka- 
harap ng mga magsasaka sa bansa. 

Nagdaos din ng mga aksyong 
masa ang mga magsasaka, mangi- 
ngisda at iba pang mga sektor sa 
iba't ibang rehiyon: 

Cagayan Valley. Naglunsad ng 
Dalawang Linggong Protesta ng 
mga Magsasaka ng Cagayan Valley 
Laban sa Pangangamkam ng Lupa, 
Militarisasyon at Imperyalistang 
Pandarambong sa Agrikultura. 

Nitong Oktubre 10, ginanap sa 
Barangay Sta. Maria, Cauayan, Isa- 
bela ang dayalogo ng Anti-Coal 
Mining Movement of Isabela, 
DENR at lokal na gubyerno hinggil 
sa panibagong iskema ng pagmi- 
mina ng karbon sa mga bayan 
ng Cauayan, Benito Soliven at 
Naguilian, Isabela. Sa dayalogo 
na dinaluhan ng mahigit 350 
magsasaka, guro, estudyante at 
taong simbahan mula sa tatlong 
bayan, muling inirehistro ng mama- 
mayang Isabelino ang pagtutol sa 
mapanirang proyektong ito. 

Nitong Oktubre 16, nagdaos ng 
rali ang mga 500 taong simbahan, 
magsasaka at iba pang militante 
laban sa pagtatanim ng Monsanto 
(isang imperyalistang kumpanyang 
agribisnes) ng Bt-corn sa Isabela. 
Sinundan ito ng mobilisasyon 


MGA MAGSASAKA AT MANGINGISDA, KUMILOS LABAN SA WTO 


nitong Oktubre 23 sa tapat ng 
mga upisina ng DAR at DENR na 
dinaluhan ng 1,000 katao. 

Inilunsad rin ang Unang Kong- 
reso ng Danggayan dagiti Mannalon 
ti Cagayan Valley (Danggayan CV) 
noong Oktubre 20-22 sa St. Ferdi- 
nand College, Ilagan, Isabela. Dina- 
luhan ito ng 45 na mga delegado 
mula sa Cagayan, Isabela at Nueva 
Vizcaya. Nakipagdayalogo rin ang 
15 lider magsasaka ng Danggayan 
CV sa mga upisyal ng pambansang 
upisina ng DAR at DENR. Nag- 
hapag sila ng 11 matitingkad na 
kaso ng problema sa lupa. Kabi- 
lang dito ang malawakang panga- 
ngamkam ng lupa sa Sandoval 
Estate, Hacienda San Antonio-Sta. 
Isabel, Cagayan Economic Process- 
ing Zone Authority, Dimzon- 
Zulueta Estate at Roque Estate: at 
ang patuloy na pagkait ng karapatan 
sa lupa ng mga magsasaka sa mala- 
laking asyenda sa Benito Soliven at 
Roxas, Isabela at sa Sto. Niño at 
Baggao, Cagayan. 

Nagrurok ang kampanyang 
magbubukid sa Cagayan Valley sa 
isang piket-rali at dayalogo sa DAR 
at DENR Region 2 na ginanap sa 
Tuguegarao City nitong Oktubre 23. 
Mahigit sa 120 na mga magsasaka 
mula sa Cagayan, Isabela at Nueva 
Vizcaya ang lumahok sa pagkilos. 

Gitnang Luzon. Naglunsad ng 
Sakbayan nitong Oktubre 18 ang 
may 1,300 myembro ng Alyansa 
ng mga Magbubukid sa Gitnang 
Luzon mula sa Angeles City 
hanggang sa tanggapan ng Depart- 
ment of Agrarian Reform sa 
Quezon City. Ipinanawagan nila sa 

rehimeng Macapagal-Arroyo ang pagdagdag nang 
P15 sa subsidyo sa palay. 

Timog Katagalugan. Naglunsad ng piket ang 
may 550 kasapi ng Kalipunan ng Samahan ng mga 
Magsasaka sa Timog Katagalugan noong Oktubre 18 
sa harap ng Department of Defense sa Quezon City. 
Iginiit nila ang paghugot ng Task Force Banahaw mula 
sa rehiyon. Kinagabihan ay lumahok sila sa rali sa 
Malakanyang at sa embahada ng US. 

Bikol. Lumahok ang may 500 myembro ng KMP- 
Bikol sa tatlong-araw (Oktubre 16-18) na pagkakampo 
sa labas ng upisina ng DA sa Camarines Sur. Pagsapit 
ng Oktubre 19, umabot sa 5,000 ang nagrali sa tapat 
ng naturang upisina. 

Kabisayaan. Noong Oktubre 19-21, inilunsad 
ng 5,000 myembro ng KMP-Cebu ang Lakbayan/ 
Sakbayan. Nagkaroon ng “Lugaw alang sa kalinaw” 
(lugaw para sa kapayapaan) noong Oktubre 20. Ang 
huling araw ng mga aktibidad ay kinatampukan ng 
isang saklaw-rehiyong dayalogo ng mga pesante. 
Naglunsad ng mga martsa-rali mula sa iba't ibang 
dako ng Cebu. Nagtipun-tipon ang mga nagrali upang 
tunghayan ang pinakahuling aktibidad--isang dula 
na nagsalarawan ng makasaysayang pakikibaka ng 
mamamayang Pilipino laban sa mga kolonisador at 
mga mangangamkam-lupa ng kasalukuyang pana- 
hon. 

Samantala, 1,000 myembro ng FIFA ang nagpiket 
sa tapat ng upisina ng DA sa Iloilo City. 

Mindanao. Nitong Oktubre 19, nagrali ang may 
1,500 kasapi ng KMP-C otabato sa tapat ng upisina 
ng DENR sa sentro ng Cotabato City. Naglunsad 
naman ng martsa-rali ang may 2,000 myembro ng 
KASAMA Bukidnon sa Valencia, Bukidnon. Nitong 
Oktubre 17, nagtipon ang may 2,000 myembro ng 
KMP, Masipag, Bagong Alyansang Makabayan at 
iba pang militanteng grupo sa Central Mindanao 
University sa Maramag, Bukidnon upang tutulan ang 
field-testing ng Bt-corn doon. Binuo nila ang isang 
alyansa laban sa pagpapapasok o pagtatanim ng 
genetically modified organisms (GMO) sa kanilang 
lugar. Bago nito, 500 kasapi ng KASAMA Bukidnon 
ang nagpiket sa tapat ng upisina ng DA sa Cagayan 
de Oro. 

P30 COST-OF-LIVING ALLOWANCE 
KINUNDENA NG MGA MANGGAGAWA 


Nagsagawa ng malaking 
protesta nitong Oktubre 25 
ang libu-libong manggagawa 
at kawani ng gubyerno upang 
kundenahin at itakwil ang 
inaprubahang P30 karagdagan 
Cost of Living Allowance 
(COLA) sa Metro Manila. 
Anila, isa itong insulto sa mga 
manggagawa at kawani sa harap ng pagtindi ng 
kahirapan at kawalan ng hanapbuhay. 

Ang kakarampot na umento sa sahod ay iniutos 
sa harap ng pagharang ng mayorya sa Kongreso at 
Senado at ng mismong Malakanyang sa panukalang 
batas para sa P125 across-the-board na dagdag sa 
sahod (HB No. 2605). Ito'y sa kabila ng pag-apruba 
ng House Committee on Labor and Employment 
noong Oktubre 24 sa HB No. 2605 na isinampa ng 
mga kongresistang kinatawan ng Bayan Muna. 

Nagmartsa ang mga manggagawa patungo sa 
Mabuhay Rotonda ng Quezon City kung sila saan 
sinalubong ng mga maralitang-lunsod, kababaihan, 
kabataan-estudyante at iba pang demokratikong 
sektor. Tangan ng mga demonstrador ang mga 
bandila, plakard at istrimer na pumaligid sa isang 
dambuhalang effigy na nagpapakita kay Gloria 
Macapagal-Arroyong sumasakay sa isang tangkeng 
militar. Anila, mas binibigyang-halaga pa ng rehimen 
ang mapanalantang kampanyang militar ng US sa 
halip na makinig sa hinaing ng mga manggagawang 
Pilipino. 

Napakaliit na nga ng P30 COLA, hulugan pa 
ang pagbibigay nito. kalahati sa Nobyembre at ang 
ikalawang hati sa Pebrero 2002. Itinakda rin na ang 
susunod na pagtataas sa sahod ay sa Pebrero 2003 pa. 

At napakalayo na nga sa P125 na makatarungang 
dagdag sa arawang sahod ng mga manggagawa, 
inireklamo pa ng Employers” Confederation of the 
Philippines ang P30 na umento. Nagbanta ito ng 
karagdagang tanggalan ng mga manggagawa bago 
mag-Disyembre. 

MGA INDIKASYON NG KRISIS 
SA EKONOMYA 


Tanggalan sa trabaho. Mula 
Enero hanggang Setyembre ng taong 
ito, 41,785 manggagawa ang 
tinanggal sa kanilang trabaho at 
37,239 ang ipinailalim sa job rota- 
tion o pakikipagsalitan sa iba para sa 
iisang trabaho. 


Utang ng gubyerno. Lumobo 
mula P2.26 trilyon (543.68 bilyon) 
noong Hunyo tungong P2.3 trilyon 
(544.4 bilyon) noong Hulyo ang 
pangkabuuang utang ng gubyerno. 
Ang P1.146 trilyon nito ay utang 
sa labas ng bansa. 


Pagbagsak ng Philippine Stock 
Exchange (PSE). Ibayo pang 
bumagsak ang index (palatandaan 
sa halaga ng mga sapi) ng PSE 
sa 988.04, pinakamababa mula 
noong Oktubre 11, 1991. Bago nito, 
bumagsak nang 30% ang halaga 
ng pamilihan noong (Oktubre 9. 
Itinuturing ngayon ang PSE bilang 
ikalawa sa pinakamatumal sa buong 
rehiyon ng Southeast Asia. 

Lumalaking depisito sa badyet. 
Umabot sa P122.152 bilyon ang 
depisito sa badyet ng Pilipinas hang 
gang noong Setyembre. Lampas ito 
nang 1.6% sa target na depisito sa 
badyet ng Pilipinas para sa unang 
siyam na buwan ng 2001. Kumita 
ang bansa ng P405.982 bilyon o 
0.9% mas mababa kaysa sa target, 
samantalang ang gastos ay umabot 
sa P528.134 bilyon. 

IMBESTIGASYON KAY MIGUEL ARROYO, INUMPISAHAN 


Nag-umpisa nitong Oktubre 10 ang imbestigasyon ng Senado kay 
Jose Miguel Arroyo, asawa ng presidente. Si Arroyo ay inaakusahang 
tumanggap ng P50 milyong suhol para bawiin ng kanyang asawa ang 
naunang pag-veto (o pagtanggi) sa isang panukalang batas na ipinasa ng 
Kongreso na nagpapahintulot sa pagkakaroon ng monopolyong prankisa 
para sa pangangasiwa sa interkuneksyon ng mga serbisyong pang- 
telekomunikasyon. 

Iniimbestigahan din si Arroyo sa pagpapasimuno sa iligal na pagkuha 
ng P250 milyon mula sa Philippine Charity Sweepstakes Office upang 
pondohan ang kampanya ng apat na kandidato ng People Power Coa- 
lition nitong nakaraang eleksyon. 


IMELDA MARCOS, NAKALUSOT NA NAMAN 


Muling nakalusot sa pagkakakulong si Imelda Marcos. Nitong Oktubre 
17 ay ipinadakip na ito ng Sandiganbayan sa kasong katiwalian subalit 
siya'y nakalaya kapalit ng pyansang P120,000. Kaugnay ito ng pagtatatag 
ng mga huwad na pundasyon noong dekada 1980 upang paglagakan ng 
may 5230 milyong nakaw na yaman na nasa mga bangkong Swiss. 

Bukod rito, ipinahayag ni Haydee Yorac, pinuno ng Presidential 
Comission on Good Government, na bukas na bukas itong makipag- 
areglo sa mga Marcos, ayon sa kahilingan ng mga ito. Inamin din mismo 
ni Macapagal-Arroyo, pagkaupong-pagkaupo pa lamang niya bilang 
presidente, na payag siyang makipagkompromiso sa mandarambong na 
pamilyang Marcos hinggil sa mga nakaw na yaman. 


PABATID 


Ang AB ay regular nang maglalaan ng ispasyo para 
sa mahahalagang nais ipabatid ng alinmang namumunong 
organo ng Partido para sa kalahatan. Mga halimbawa nito 
ang paglalabas ng bagong libro o lathalain, casette tape o 
compact disk ng mga kanta, video tape o video compact disk ng 
mga rebolusyonaryong dula o pelikula, pagdiriwang, taktikal na 


opensiba, aksyong masa, dokumentasyon ng mahahalagang 
usapin at iba pa. Ipadala na lamang ang mga pabatid sa: 


editors@angbayan.org 


Pinakamainam kung masasamahan ito ng maigsing pali- 
wanag o pagpapalawig sa nilalaman ng pabatid. 

